Predsednik Srbije Aleksandar Vučić najavio je da će u petak u podne biti ukinut sav javni međugradski saobraćaj, autobuski i vozni. Biće otvoren jedino putnički saobraćaj.\nOn je najavio i mogućnost proširenja vremenskog trajanja zabrane kretanja koja je trenutno na snazi od 20 časova do 5 sati ujutru. Vučič je rekao da će građani o novom skraćenju vremena slobodnog kretanja, biti obavešteni u narednih 72 do 96 sati.\nIstovremeno, pozvao je građane da budu disciplinovani, a najstarije da poštuju zabranu kretanja, koja je na snazi za sve koji imaju više od 65 godina.\nVučić je rekao i da će svi granični prelazi ka Srbiji – drumski, železnički i rečni saobraćaj – biti zatvoreni u cilju sprečavanja širenja zaraze korona virusom.\nMera stupa na snagu u petak u 8 ujutru.\nU četvrtak je u Srbiji obustavljen sav komercijalni avio saobraćaj.\nVeliki broj povratnika, pojačana kontrola\nVučić je, na konferenciji za novinare, rekao da je u Srbiju, od uvođenja vanrednog stanja 15. marta, iz inostranstva ušlo 71.187 državljana Srbije.\n"Preko 200.000 ušlo je u prethodnih deseteak dana", istakao je Vučić napominjući da će policija večeras posebnu pažnju da obratiti na pojedina naselja gde je primećen veliki priliv dolazaka iz inostranstva, poput beogardskog prigraskog naselja Mirijeva, kao i istočnih delova Srbije i Pomoravlja.\n"U narednih sedam dana moramo da budemo najozbiljniji, da nam se ne bi dogodilo nešto što se dogodilo u drugim zemljama", podvukao je predsednik Srbije.\nVučić je rekao i da su zabeležili pokušaje davanja novca policajcima na granicama, kako bi im upisali kraći period obavezne izolacije.\nMinistartsvo pravde Srbije traži pritvor ako se krši samoizolacija\nPredsednik Vučić izjavio je i da ne očekuje talas građana koji bi se za Uskrs zbog epidemije korona virusa vraćali u zemlju, navodeći da su "oni već došli".\n"Očekujemo da u danima koji dolaze ubrzano povećanje broja zaraženih", rekao je predsednik Srbije Aleksandar Vučić, dodavši da je Infektivna klinika u Beogradu gotovo puna pacijenata.\nDvoje je do sada pušteno iz bolnice, još troje očekuju da bude pušteno sutra.\nBroj zaraženih koronavirusom u Srbiji je premašio stotinu. Prema najnovijim informacijama Ministarstva zdravlja, do sada je korona virus registrovan kod 103 osobe.\nVučić je rekao da je u drugim državama, nakon prelaska broja od sto obolelih, počinjala takozvana geometrijska progresija, odnosno uvećan broj obolelih. Srbija, se rekao je, trudi da period epidemije bude duži, ali da zaraženih bude manje.\nStižu respiratori, biće maski za sve\nVučić je rekao da je u četvrtak stiglo 18 respiratora švedske proizvodnje, a da u subotu očekuje još sto iz Kine.\nOn je najavio i da se u subotu očekuje i dolazak eksperata iz Kine.\nVučić je rekao da nisu svi respiratori koji su u Srbiji slobodni, jer mnoge koriste drugi pacijenti.\nSlobodna su 352 respiratora trenutno, plus respiratori koji stižu, rekao je Vučić, dodavši da Srbije pregovara o nabavci novih i da je cilj da Srbija ima oko hiljadu.\n"U subotu čekamo još 100 respiratora kao donaciju naše kineske braće, kupili smo još 200 kliničkih respiratora za koje očekujem da do utorka budu na usluzi našem zdravstvenom sistemu. Imaćemo 352 respiratora samo za koronu, nastavićemo da se bavimo time, guraćemo da imamo slobodnih respiratora za koronu više od 1.000", kazao je Vučić.\nPredsednik Srbije je najavio i da će naredne nedelje Srbija obezbediti i maske koje trenutno gotovo nije moguće nabaviti. "Biće maski za sve", rekao je Vučić, rekavši da očekuje 10 miliona maski od ponedeljka uveče.\nOn je kazao i da su srpske firme počele pojačano da proizvode maske, da Jumko pravi 6.000 i da treba da pojača na 10.000 maski, kako bi snabdeo Pčinjski i Jablanički okrug.\nVučić kaže da će Srbija u petak imati i prvih 30.000 litara rastvora natrijum hipo-hlorida koji preporučuje Svetska zdravstvena organizacija kao najbolje sredstvo za dezinfekciju.\nNema nestašice nafte\nAleksandar Vučić demantovao je večeras i navode o nestašicama goriva u Srbiji, rekavši da su u pitanju izmišljotine i istakao da nema nikakvih problema sa naftom. „Naprotiv, ima više nego dovoljno, pa će vlada dozvoliti i njen izvoz“, rekao je Vučić.\n"Neko je danas izmislio vest o gorivu, o nestašici, i oni će za to u zatvor", rekao je Vučić na pres konferenciji. Tokom obraćanja, saopštio je da je primio poruku da je u toku privođenje "lica koja su širila dezinformacije".\nPredsednik je najavio da će Srbija pomoći koliko budu mogla i državama regiona.\nU petak razgovor Vučića i Borelja\nPredsednik Srbije najavio je da će sutra imati razgovor sa šefom evropske diplomatije Žozepom Boreljom.\n"Bio sam preumoran i zamolio sam Kancelariju visokog predstavnika da to bude sutra", rekao je Vučić novinarima.\nPredsednik Srbije Aleksandar Vučić najavio je da će i zaposlenima na Vojno medicinskoj akademiji (VMA) i svima u vojnom zdravstvu od 1. aprila takođe biti uvećane plate za 10 odsto.\n"Razgovarali smo jutros Ana Brnabić, (predsednica vlade) i ja sa ministrima finansija i našli smo sredstva, za sve koji rade na VMA, u vojnim bolnicama i vojno medicinskim sredstvima imaće uvećanje od 10 odsto", rekao je Vučić.\nPrethodno je, 13. marta, već najavljeno povećanje od 10 odsto za sve zaposlene u zdravstvu.\nPredsednik Srbije zamolio je privatne poslodavce da se uzdrže od otpuštanja radnika usled krize izazvane korona virusom, najavljujući da će im država pomoći koliko god može kako bi nadoknadili gubitke u situaciji kada je proglašena pandemija.


SAD do sada napustilo 23 zaposlenih u ruskoj ambasadi, do juna odlazi još 32 - Čivijaš Radio Šabac\nSAD do sada napustilo 23 zaposlenih u ruskoj ambasadi, do juna odlazi još 32\nin RAT U UKRAJINI, Некатегоризовано\nAmbasador Rusije u Americi Anatolij Antonov izjavio je danas da će 27 zaposlenih u ruskoj diplomatskoj misiji napustiti Sjedinjene Države do 30. januara, a još 28 do kraja juna.\nU septembru prošle godine Amerikanci su nam predali spisak od 55 zaposlenih koji tokom ove godine u dve faze treba da odu iz Amerike. Do 30. januara zemlju treba da napusti 27 zaposlenih a do 30. juna još 28.\nDo danas je iz prve grupe otišlo 23 zaposlenih, a sutra će otići još četvoro, kazao je Antonov, prenosi Sputnjik.\nIako su u Stejt departmentu rekli da se ne radi o proterivanju ili kaznenim merama i da će Rusija moći da postavi druge diplomate umesto onih koji odu, Antonov je rekao da Vašington namerno izvrće činjenice i dodao da Moskva ima pravo da vrati istom merom.\nAntonov je pre dva dana rekao da je Stejt department pokrenuo i pitanje njegovog odlaska iz Vašingtona, u slučaju da Rusija ne izda vize obezbeđenju američkog ambasadora u Moskvi.\nPortparol ruskog predsednika Dmitrij Peskov je tada rekao da su takvi nagoveštaji američke strane „ozbiljna pretnja“.\nBonus video: Prodaja Aljaske – ruska greška i posao veka za Amerikance


Propuštena šansa da se novim zakonom uredi oblast video nadzora - Sve za video nadzor\nSve za video nadzor2019-04-16T11:08:25+02:00\nVesti na temu video nadzor\tVideo nadzor Srbija\tKomentari su isključeni na Propuštena šansa da se novim zakonom uredi oblast video nadzora\nNovim Zakonom o zaštiti podataka o ličnosti koji će početi da se primenjuje 21. avgusta je propuštena šansa da se novim zakonom uredi oblast video nadzora.\nSudeći po predviđanjima Stanojle Mandić, amenice Poverenika za informacije od javnog značaja i zaštitu podataka o ličnosti, za punu primenu zakona biće potrebno još vremena, jer nije potpuno usklađen sa evropskim propisima, ali i našim pravnim sistemom.\nOna je dodala da je, međutim, propuštena šansa da se ovim zakonom uredi oblast video nadzora. On nije uređen na radnom mestu ili na javnim površinama, u stambenim i poslovnim prostorima, što je veoma zastupljen način obrade.\nKorisnici interneta, odnosno najčešće građani, trebalo bi da dobiju niz novih potencijalnih prava i da budu bolje obavešteni o tome koji se podaci i u koje svrhe prikupljaju, na koliko i da li kompanije te podatke dele sa trećim licima. Pored toga, građani imaju pravo da zahtevaju promene podataka koji su stari. Novina je i “pravo na zaborav”, odnosno pravo na brisanje podataka u određenim uslovima.\nFirme koje budu zloupotrebile lične podatke svojih klijenata suočiće se sa milionskim kaznama, predviđeno je novim Zakonom o zaštiti podataka o ličnosti.\nZa firme koje posluju u Srbiji, a koje budu na nepropisan način prikupljale i čuvale lične podatke maksimalna kazna je dva miliona dinara. Za naše kompanije koje posluju i na tržištu EU, sankcije su mnogostruko veće, jer zapravo krše njihovu Opštu uredbu o zaštiti podataka (GDPR). Maksimalna kazna tako je po “zapadnoj” tarifi čak 20 miliona evra ili četiri odsto godišnjeg prometa.\nNovina je i to da od 21. avgusta svaka kompanija u Srbiji treba da odredi osobu koja će da brine o zaštiti podataka o ličnosti.


Brnabić: Za proteste uvek ima vremena, za borbu protiv koronavirusa ga više nema! | Dunav Televizija\nNaslovna Vesti Društvo Brnabić: Za proteste uvek ima vremena, za borbu protiv koronavirusa ga više...\nPremijerka Srbije Ana Brnabić rekla je da su ovo teška vremena za Srbiju, pre svega zbog borbe sa koronavirusom i dodala da od jutros imamo nešto malo manje zaraženih, kao i da su to bolji rezultati u odnosu na juče, ali da je to beznačajno u odnosu na ono gde treba da budemo da bi situacija bila pod kontrolom.\nKako je naglasila, ta nju protesti jedino označavaju okupljanje koje zdravstveni rizik i neodgovorno ponašanje.\n-Za proteste uvek ima vremena, za borbu protiv koronavirusa nema više vremena – poručila je Brnabić za Pink i naglasila da moramo da shvatimo da je to borba svih nas pojedinačno i da ovo ne može biti borba ni jedne Vlade, ni jednog Kriznog štaba, da je ovo borba svakog pojedinca za celo naše društvo.\nOna je navela da je puna podrška borbi sa koronavirusom najvažnija, a što se tiče drugih tema, prevashodno političkih, najvažniji je dijalog Beograda i Prištine.\nDodala je da je važna puna podrška predsedniku Vucuću koji se, kako je rekla, bori za budućnost generacija koje dolaze.\n-Protesti i bilo kakva okupljanja su u potpunosti neodgovorno i neozbiljno ponašanje koje pre svega šteti našem zdravstvanom sistemu i našim lekarima, medicinskim sestrama i tehničarima – rekla je premijerka i apelovala da se ljudi ne okupljaju.\nKako kaže, mi smo pokazali demokratski kapacitet naše zemlje, kao što smo pokazali demokratski kapacitet vlasti, podsetivši na proteste “1 od 5 miliona” kojis u trajali duže od 12 meseci u mnogim gradovima Srbije i da nikada nije reagovala policija na ulicama.\n-Protiv protesta nemamo ništa, svako ima pravo da pokaže svoje neslaganje, ali je neozbiljno sa zdravstvenog aspekta – rekla je ona i dodadala da niko nema pravo i da nikome neće da se dozvoli da vrši nasilje nad bilo kim.\nPremijerka Brnabić kaže da čeka brojeve, kako bi videla koliko je to uništene imovine na protestima.\n-Imali smo samo one prve dve večeri 30 miliona dinara samo u gradu Beogradu uništene javne imovine i nekih milion evra što javne, što privatne imovine – naglasila je Brnabić, naglasivši da to neko mora da plati.\nPrethodni tekstDr Tiodorović: Situacija je ozbiljna, a da li će doći do pada broja zaraženih zavisi od ovoga\nSledeći tekstCrna Gora pooštrila mere za letove iz Srbije: Putnici i posada moraju da poseduju negativan PCR test\nKrajem jula završetak objekta Doma zdravlja na Limanu\nStara Pazova: Obnova 35 kilometara puteva


Istorija – Page 2 – Zlatibor.News\nDruštvo Hobi Istorija Najave Obrazovanje\nUčenici osnovne škole Dimitrije Tucović iz Čajetine i Zlatibora će u petak, 30.novembra u 19 časova u sali biblioteke Ljubiša R Đenić održati javni čas kako bi se obeležio vek od završetka Velikog rata. Ovom prilikom učenici su pripremili zanimljiv kolaž program a publika će moći premijerno da pogleda i film o životu đenerala Krste […]\nU biblioteci Ljubiša R Đenić, u sredu, 7.novembra u 19 časova biće održano predavanje na temu “Slom Nemačke 1918.godine – Propast nemačkog carstva”, povodom obeležavanja stogodišnjice od završetka Prvog svetskog rata. Predavač je Samir Aslani, novinar i publicista, urednik portala “zlatibor.tv” i urednik knjige “Lovački avioni II svetskog rata” (2004). Predavanje je nastalo na osnovu […]\nJun mesec, kao početak leta, asocira na lepo vreme, more, godišnje odmore, opuštanje i relaksaciju, ili bi bar trebalo da prizove uspomene te vrste. Sem možda u Rusiji jer u poslednjih dve stotine godina dva puta je rat počinjao u junu. Nemačka je 22.juna 1941.godine u do danas najvećoj invaziji svih vremena, napala Sovjetski Savez, sa […]\nTačno pre sto godina, na današnji dan 7.novembra 1917.godine (25.oktobra po starom kalendaru) prestala je da funkcioniše privremena vlada, koja je nakon abdikacije Nikolaja II u februaru te godine upravljala Rusijom. Pad privremene Vlade je označio i konačni slom Carske Rusije. Posle sukoba sa generalom Kornilovim krajem avgusta predsednik privremene vlade Karenski je izgubio i […]\nNa današnji dan 1835.godine Skupština kneževine Srbije je usvojila prvi ustav u istoriji Srbije, kao i na prostoru bivše Jugoslavije. Ustavni tekst je podeljen u četrnaest glava, sa ukupno 142 člana. Najveći deo (32 člana) je posvećen Državnom savetu i njegovoj organizaciji, zatim sledi deo (Glava pet – 30 članova) koji je posvećen Knezu a treći je […]


Buongiorno Italia: Rajola kroji za Milan i Juve, Vlahović na raskrsnici i Ibra pred trogodišnjom suspenzijom?! – Navijaci Srbija\nHome > Fudbal > Buongiorno Italia: Rajola kroji za Milan i Juve, Vlahović na raskrsnici i Ibra pred trogodišnjom suspenzijom?!\n“Điđo – Juve, vrata otvorena”, raspalila je Gazeta naslov preko cele prve strane. Povod za priču o eventualnomDonaruminom transferu, o kome se istini za volju šuška već nekoliko godina, bila je poseta Mina Rajole torinskom klubu. Gazeta izveštava da je među glavnim temama bio i prelazak golmana reprezentacije Italije u redove Bjankonera. “Produžetak ugovora sa Milanom se čini sve neizvesnijim jer ponuda od osam miliona evra po sezoni nije dovoljna. Rajola pretenduje na godišnu platu od 12.000.000 evra za svog klijenta”, tvrdi Gazeta.\n“Fantazija za Ligu šampiona. Iličić, Tovan i Ikone, sa njima Milan misli da napravi kvalitativni skok u Evropi”, piše torinski dnevnik da su pomenuta trojica igrača na nišanu dvojca Maldini – Masara. U tekstu se dodaje da je pored pomenute trojice igrača i Orsolini iz Bolonje profil fudbalera koji se sviđa upravi Milana.


Naučni skup o poljoprivredi u Vrdniku - Bizlife.rs\nKoliko košta Svetsko prvenstvo u fudbalu?\nIZJAVA DANA: Šta vaterpolista poručuje fudbalerima pred početak Mundijala?\nZa presude oko vrtića 7 miliona evra, za sada\nOd pitanja „Kako da budem prvi na Guglu“ napravio je biznis\nSAVET DANA: Dr House – ako vas ne mrze…\nNaučni skup o poljoprivredi u Vrdniku\n10:55 Vrdnik, 29/11/2011\nMeđunarodni naučni simpozijum o održivoj poljoprivredi i ruralnom razvoju biće održan 1. i 2. decembra u Banji Vrdnik, najavio je Institut za ekonomiku poljoprivrede, organizator skupa.\nOčekuje se da će skup, koji se tradicionalno svake godine organizuje početkom decembra, okupiti oko 200 stručnjaka iz Srbije i inostranstva, sa oko 100 radova.\nNaziv skupa je “Održiva poljoprivreda i ruralni razvoj u funkciji ostvarivanja strateških ciljeva Republike Srbije u okiru Dunavskog regiona – razvoj lokalnih zajednica”, a u okviru njega biće organizovan rad u četiri sekcije.\nTeme panela biće integralni programi razvoja ekonomije ruralnih lokalnih zajednica, regionalizacija seoskih područja, jačanje kapaciteta – mreže lokalnih aktera, administracije, preduzetnika, zaposlenih. Jedna od sekcija biće posvećena susedskim programima podrške EU u razvoju poljoprivrede, malih i srednjih preduzeća i seoskog turizma – iskustva i mogućnosti za saradnju pograničnih ruralnih regiona.\nNeke od tema radova su promocija bosiljka kao tradicionalne biljne vrste u Srbiji, procena vrsta i količina biomase Vojvodine, uticaj tranizicionih procesa na osiromašenje sela i poljoprivrede, organska poljoprivreda u Podunavskom regionu.\nUčesnici će moći da čuju više i o stanju i perspektivama malinarstva u Srbiji, mlečnim rasama koza, nutritivnoj i tehnološkoj vrednosti kozijeg mleka, matičnoj knjizi biljne proizvodnje za posebnim osvrtom na organsku proizvodnju…\nKako je najavljeno, skup će otvoriti državni sekretar u Ministarstvu poljoprivrede, trgovine, šumarstva i vodoprivrede Ljubiša Dimitrijević.


Bugarska ministarka: Medijska saopštenja ponekad usmerena na narušavanje odnosa među državama - 19.02.2020, Sputnik Srbija\nSlučajevi proterivanja ruskih diplomata zbog sumnji za špijunažu ne određuju pravac u kom se razvijaju odnosi Bugarske i Rusije, saopštila je bugarska ministarka... 19.02.2020, Sputnik Srbija\nsvet, vesti, bugarska, sergej nariškin, region\n19:38 19.02.2020 (Osveženo: 03:56 26.08.2021)\n„Teško je oceniti naše odnose. Mislim da su dobri“, rekla je ministarka.\nTakođe je napomenula da se Ministarstvo spoljnih poslova u svom radu ne rukovodi medijskim izveštajima, čime je prokomentarisala izjavu zamenika predsedavajućeg parlamenta Valerija Simeonova da je direktor Spoljnoobaveštajne službe Rusije Sergej Nariškin razgovarao sa premijerom UAE Muhamedom bin Rašidom el Maktumom o mogućnosti oslobađanja bugarskog biznismena Vasila Božkova.\n„Rekla sam Valeriju Simeonovu da Ministarstvo spoljnih poslova ne radi po medijskim objavama. Ako budemo imali podatke o takvim aktivnostima, to ćemo i uraditi. Postoje medijski izveštaji, postoje neke teorije, ali mi nemamo takve informacije... Ministarstvo spoljnih poslova radi po pravilima. U diplomatiji postoje pravila. Ponekad se takve objave koriste samo da bi narušile odnose između država. Stoga nismo pozvali ruskog ambasadora“, objasnila je Zaharijeva.\nOna je dodala da Bugarska naporno radi na realizaciji „Balkanskog toka“ i da je posvećena diverzifikaciji isporuka prirodnog gasa. Bugarska takođe smatra važnim prirodni tečni gas koji nude Sjedinjene Američke Države.\n„Kada se projekti realizuju prema pravilima EU i principima tržišne ekonomije, ne vidim nikakvih problema“, rekla je bugarska ministarka.\nRanije je Spoljnoobaveštajna služba Rusije demantovala izjavu zamenika predsedavajućeg bugarskog parlamenta.\n„Samo je bolestan um zamenika predsedavajućeg Narodnog sobranija (skupštine) Valerija Simeonova, pomnožena sa niskim nivoom njegove kompetencije, mogao da stavi na dnevni red tako uglednih ljudi pitanje o bugarskom preduzetniku“, navodi se u saopštenju Spoljnoobaveštajne službe.\nU saopštenju se navodi da je ovu „medijsku patku“ pustio zamenik predsedavajućeg bugarske skupštine Valerij Simeonov.\nProšle nedelje je na televiziji „NOVA“ Simeonov izjavio da ima informacije o zahtevu Nariškina i zatražio od Ministarstva spoljnih poslova da pozove ruskog ambasadora Anatolija Makarova.


- U naredne tri godine ići ćemo ka merama koje će pospešiti rast BDP-a još agresivnije - poručio je Mali na prezentaciji strateškog dokumenta "Program ekonomskih reformi i predstavljanje preliminarne liste strukturnih reformi 2019-2021" za koji je tražio podršku privrednika.\n- Nismo zadovoljni, treba da idemo još na smanjenje nezaposlenosti, ali trend je dobar - ocenio je ministar finansija.\nVideo: Da SFRJ postoji koja zemlja bi koliki procenat imala u ukupnom BDP-u?\nLjuba Ovaj je prosvirao a i mi cemo pored njega i Jorgovanke.\nNarodna banka Srbije (NBS) je u prvih šest meseci ove godine izrekla petnaest novčanih kazni protiv 11 banaka u Srbiji zbog kršenja propisa kojima se uređuje oblast o zaštiti korisnika finansijskih usluga.


SITUACIJA JE JASNA! Hahn: Referendum u Makedoniji izbor između EU-a i izolacije - GlobalCir\nEvropski komesar za susjedsku politiku i proširenje Johannes Hahn kaže da žali zbog nedostatka nacionalnog jedinstva u Makedoniji u vezi s referendumom o sporazumu sa Grčkom i poziva građane da iskoriste svoje pravo kako bi oblikovali svoju i budućnost svoje zemlje.\nOn je u intervjuu agenciji MIA rekao da je referendum mogućnost za građane da izaberu između evropske budućnosti i izolacije.\n“To je izbor između evropske budućnosti, koja će donijeti konkretnu korist za građane, poput vladavine prava, povećanog privlačenja stranih investitora, samim tim i bolja radna mjesta, veći životni standard, i puta koji vodi u izolaciju, stagnaciju i propuštanje jedinstvene prilike za unaprijeđenje i napredak u ključnim oblastima”, kazao je Hahn.\nKako je naveo, referendum je i izbor između starog nacionalističkog koncepta i prihvatanja budućnosti, s reformama i konačnim ishodom – članstvom u Evropsku uniju i NATO.\n“Na građanima je da odluče o svojoj perspektivi, sa svim konkretnim koristima za građane i tome da li će se njihov životni standard povećavati ili ne”, zaključio je Hahn.\nKad je riječ o sporazumu između Grčke i Makedonije o imenu, Hahn je podsjetio da su taj dokument prihvatile EU i čitava međunarodna zajednica kao “historijski proboj”, koji otvara put rješavanju spora koji je trajao skoro tri decenije i koji je predstavljao glavnu prepreku za članstvo u EU i NATO ovoj bivšoj jugoslovenskoj republici.\n“Riješenost vlada obe države da riješe ovaj spor zaslužuje poštovanje. Omogućen je jer su se lideri fokusirali na budućnost, umjesto na prošlost, što je u interesu građana i budućih generacija”, rekao je Hahn.\nOn je dodao da bi građani trebalo da budu svjesni posljedica njihove odluke na referendumu, budući da će ishod oblikovati budućnost zemlje.\n“Građani bi trebalo da pažljivo analiziraju koji su motivi raznih kampanja te koje su posljedice glasanja, kako bi mogli da donesu pravu odluku”, zaključio je Hahn.\nSUDAR VOZOVA U JABLANICI: Dvoje mrtvih, jedno teže povrijeđeno


"Da ih pohvalimo! Došli i popravili STOP", komentar je naših čitalala koji su tri godine imali problem sa znakom STOP na uglu Balkanske i Lomine ulice, a nadležni iz JP za izgradnju opštine nakon objave na GMinfo portalu rešili.\n"Ugao Balkanske i Lomine ulice. Ovako je već tri godine. Padne, mi podignemo, prijavimo... više puta na više adresa i...??? Ništa! Niko se nije zainteresovao, a, i mi koji stanujemo u blizini ćemo dići ruke od znaka STOP, sve dok su živi oni koji prolaze ovuda! Hvala što ste nas saslušali. Pozdrav sa kraja Lomine", komentar je uz fotografiju koje nam je poslao naš čitalac S. Aleksić.\nČitalac reporter: Nikla nova divlja deponija - Nameštaj pored puta\n"Zamolio bih vas, da neku od ovih fotografija, objavite javno na vašem portalu, možda se tako bar malo oseti postiđen onaj ko je ovo u radio. U pitanju je Semedraž, fotografije su nastale danas, 11. februara, oko 14 časova, a juče ovog nameštaja nije bilo ovde", komentar je uz fotografije koje nam je poslao naš čitalac Nikola. P.\nRupa u Ulici Vuka Karadžića, o kojoj nam je pisao i fotografiju poslao jedan Milanovčanin, zakrpljena je isti dan nakon pisanja GMinfo portala.\n"Juče sat vremena nakon objave fotografije na vašem portalu nadležni su uklonili behaton i rupu napunili rizlom. Hvala!"- komentar je uz fotografiju koju nam je poslao naš čitalac Ivan. S.\nČitaoci reporteri: Na krovu škole\nČitalac reporter: Traktor u 21.veku čisti gradske ulice


Nevladina organizacija “Reporteri bez granica” u novom izveštaju beleži veliki pad slobode medija u više zemalja, među kojima su ove godine i SAD. Na Balkanu zabrinjavajuća situacija u Crnoj Gori i Makedoniji\nIako je 2013. bila manje smrtonosna za novinare od 2012., zabilježen je porast broja fizičkih napada na predstavnike medija, saopštila je ta medijska organizacija u ovogodišnjem indeksu slobode medija. Situacija u pogledu slobode medija na Balkanu i dalje je prilično napeta, kaže za Glas Amerike direktorka vašingtonskog ogranka Reportera bez granica Delfin Algon\nZbog povećanja broja nasilnih napada na novinare, Reportere bez granica najviše zabrinjava situacija u Crnoj Gori, koja je rangirana kao 114. od 180 država.\n“Govorimo o izuzetno nasilnim napadima na one koji se bave istraživačkim novinarstvom. Međutim, ono što je najupečatljivije u tom nasilju je potpuna nekažnjivost. Pozvali smo premijera da osudi ove nasilne napade i da odgovorne privede pravdi, zato što zemlja koja teži da postane članica Evropske unije mora da poštuje slobodu medija.”\nU novom izvještaju Reportera bez granica navodi se da su česte žrtve prijetnji i fizičkih napada novinari dnevnih listova “Vijesti i “Dan”i časopisa “Monitor” koji su, prema ocjeni te međunarodne organizacije, glavni izvori nezavisnog izvještavanja.\nIzmeđu ostalog se pominje slučaj novinara Vijesti i Monitora Tufika Softića, ispred čije kuće je u avgustu prošle godine bačena eksplozivna naprava. Takođe se podsjeća da još nije identifikovana osoba koja je odgovorna za ubistvo glavnog i odgovornog urednika lista “Dan”, Duška Jovanovića 2004.\nReporteri bez granica u izvještaju takođe oštro kritikuju crnogorskog premijera Mila Đukanovića i vladajuću Demokratsku partiju socijalista zbog, kako se navodi, vođenja pune kampanje mržnje protiv nezavisnih novinara.\nPažljivo se prati i situacija u Makedoniji, koja je najgore rangirana od balkanskih zemalja i nalazi se na 123 poziciji. I Makedonija i Crna Gora su ocijenjene kao zemlje sa teškom situacijom kada je riječ o slobodi medija. Srbija je pak napredovala za 10 pozicija i rangirana je kao 54., dok neznatan napredak bilježi i Kosovo, koje je na 80. mjestu. Najbolje plasirana država sa prostora bivše Jugoslavije je Slovenija, koja je na 34. mjestu\nKako je saopšteno na konferenciji za novinare u Vašingtonu, najopasnija zemlja za novinare trenutno je Sirija, koja se nalazi na dnu liste zajedno sa Turkmenistanom, Sjevernom Korejom i Eritrejom u kojima vlada potpuni medijski mrak.\n"Morate da imate na umu da je više od 130 medijskih radnika poginulo u Siriji od početka sukoba, među kojima i 45 prošle godine. Pored toga, najmanje 16 stranih izvještača i 26 novinara je pritvoreno, kidnapovano ili se vodi kao nestalo”, saopštila je Delfin Algon.\nOsim negativnog uticaja sukoba na slobodan protok informacija, jedan od vodećih zabrinjavajućih trendova prema ocjeni “Reporteri bez granica “ je i zloupotreba koncepta zaštite nacionalne bezbjednosti, koja predstavlja prijetnju za slobodu medija i istraživačko novinarstvo. To je slučaj u Sjedinjenim Državama koje su zabilježile jedan od najvećih padova u ovogodišnjem izvještaju, 13 pozicija, zbog vladinog “progona” izvora povjerljivih informacija i takozvanih zviždača.\nOrganizacija je navela slučaj Bredlija Meninga, bivšeg analitičara Vojne obavještajne službe koji je osuđen na 35 godina zatvora zbog odavanja povjerljivih informacija Vikiliksu, te Edvarda Snoudena koji je razotkrio sveobuhvatni američki program prisluškivanja.\nNovinar Njujork Tajma Džejms Rajzen, kojem je sud naložio da svjedoči protiv bivšeg službenika CIA-e optuženog za odavanje povjerljivih informacija, ocijenio je da je Obamina administracija jedna od najzatvorenijih u američkoj istoriji.\n"Mislim da će 2013. biti zapisana kao najgora za slobodu medija u Sjedinjenim Državama u modernoj istoriji. To je zbog obračuna sa novinarima i “zviždačima”, te napora Obamine administracije i vladinog sektora za nacionalnu bezbjednost da ograniče količinu informacija koje mogu da budu dostupne javnosti.”\nNajbolje rangirane zemlje i ove godine su Finska, Holandija i Norveška. “Reporteri bez granica” prilikom rangiranja zemalja uzimaju u obzir faktore poput transparentnosti, nezavinosti medija i nivoa kršenja prava novinara.\nNovi pad slobode medija u svetu


Ariel podržava Divac Fondaciju u sadnji drveća - Moja Srbija\nAriel, jedan od vodećih brendova kompanije Procter&Gamble, podržava nameru Divac Fondacije da zasadi mlade sadnice drveća u parku na Ušću, koja je deo kampanje „Svaki stepen je važan. Svako drvo je važno”.\nAriel je pokrenuo kampanju „Svaki stepen je važan. Svako drvo je važno”, sa ciljem da podigne svest o pozitivnom uticaju smanjenja temperature prilikom pranja veša na životnu sredinu. Smanjenjem temperature pranja veša za samo 10°C, može se smanjiti emisija ugljenika u ciklusu do 35%, što iznosi čak 3,5 miliona tona CO2 godišnje!\n„Svesni smo da, kao kompanija, imamo važnu i odgovornu ulogu, kako zbog naših proizvoda, tako i zbog akcija koje sprovodimo, kao i važnosti pozitivnog uticaja koji brendovi i kompanija mogu imati u lokalnim zajednicama. Naša ambicija je da postignemo neto nultu emisiju gasova u svim našim akcijama i lancu snabdevanja do 2040. godine. Imamo jasne, naučno potkrepljene ciljeve za 2030. godinu i znamo da će postizanje neto nulte emisije do 2040. godine zahtevati inovacije, kreativnost i partnerstva. P&G i njeni brendovi će nastaviti da pružaju potrošačima alate i informacije o tome kako male akcije kod kuće mogu doprineti ovim promenama, a uz vrhunske proizvode koji olakšavaju donošenje održivih izbora, bez kompromisa u pogledu rezultata. Verujemo da male promene kod kuće mogu imati veliki uticaj na našu planetu”, istakao je Razvan Resmerita, direktor komunikacija kompanije Procter&Gamble za jugoistočnu Evropu.\nU Evropi, u proseku do 60% emisija gasova sa efektom staklene bašte prilikom pranja veša dolazi zbog zagrevanja vode. Iako postoji verovanje da pranje veša na 30 stepeni nije tako efikasno kao pranje u toploj vodi, Ariel je kreirao posebno dizajnirane „Ariel all in one pods”, koje daju besprekorne rezultate čak i u hladnoj vodi.\n„Fondacija Ana i Vlade Divac je posvećena unapređenju uslova za kvalitetno odrastanje dece i mladih širom Srbije. Srećni smo zbog dugogodišnjeg strateškog partnerstva sa kompanijom Procter&Gamble, sa kojom zajedno radimo na velikom broju važnih projekata kao što su obnova i opremanje vrtića, škola i porodilišta”, istakao je Uroš Delić iz Fondacije Ana i Vlade Divac.\nProcter&Gamble brendovi nastavljaju sa društveno odgovornim kampanjama i u narednom periodu, sa ciljem unapređenja životnih uslova u zajednici u kojoj posluju.\nTags: Ariel, Divac fondacija, Humanitarna akcija\n« Kreativni centar i Mali svet Kanada u humanitarnoj akciji\nNick Cave i Warren Ellis objavljuju album za dokumentarac o prirodi »


MaskAnbal u Fiatu - Vrele gume\njul. 07, 2020 u 2:45 pm\n7 jula, 2020 nema komentaraAutoCorona®COVID-19ElektrifikacijaFCAFCA GrupaFCA grupacijaFiatFiat 500Fiat 500e\nBrendirane maske i ekološki Fiat 500 za predsednika Italije\nElektrična verzija Fiata 500, koja je počela da se prodaje prošlog meseca u Italiji, još uvek prolazi kao „vruća“ vest, pre svega zbog izostanka onih pravih uživo promocija širom Starog kontinenta. Bar za „obične“ ljude i pripadnike automobilke sedme sile.\nAli su zato ovih dana članovi borda direktora FCA grupacije predstavili novi 100% ekološki Fiat 500e ni manje ni više nego predsedniku i premijeru Repubike Italije, Serđu Matarelu i Đuzepeu Konteu, i to uživo.\nPrezentacija je očigledno protekla u prijateljskoj atmosferi, uz razgovor na temu zajedničkih napora države Itlaije i Fiata da Apennisko poluostvo postane tehnička i proizvođačka supersila na planu električnih vozila, kako prenose iz Fiata. Koliko god to izgledalo nerealno u svetlu pandemijske krize i znajući vrlo diskutabilne kapacitete i sposobnosti date grupacije.\nU sklopu globlane inicijative za poštovanje mera prevencije protiv širenja korona virusa, predstavnici grupacije FCA, kao i italijanski zvaničnici, sa ponosom su nosili brendirane „antikovid“ maske marke FIAT.\nPredsednik i premijer Italije uverili su se u potencijale potpuno električnog Fiata 500 vozeći nekoliko krugova na zatvorenom platou zvaničene rezidencije.\nCelokupni događaj deluje dosta iskarikirano i malo neozbiljno, s obzirom na globalnu situaciju, gubitke koje je doživela Italija u prvom talasu pandemije koronavirusa, kao i probleme sa kojima se suočava FCA Grupa na svetskom i pogovoto evropskom tržištu.\nIpak, dobra vest jeste da se ovih dana radnici kragujevačkog postrojenja fabrike Fiat u Srbiji vraćaju na posao, posle četvoromesečne pauze usled pandemije. S obzirom da se već u avgustu u ovoj kompaniji obično ide na kolektivni godišnji odmor, ostaje nejasno koliko dugo i kojim kapacitetom će oko 2 hiljade radnika u Kragujevcu biti radno angažovano.\nTagoviAutoCorona®COVID-19ElektrifikacijaFCAFCA GrupaFCA grupacijaFiatFiat 500Fiat 500e


Međunarodni "Balkan Teatar Fest" od petka u Dimitrovgradu\nOsam predstava koje će igrati glumci iz Srbije, Bugarske i Severne Makedonije, moći će da pogleda publika u Dimitrovgradu tokom 12 dana trajanja Međunarodnog pozorišnog festivala “Balkan Teatar Fest” od 8. do 19. novembra u Centru za kulturu u Dimitrovgradu.\nOvogodišnji festival koji svake godine okuplja veliki broj ljubitelja teatra, održava se po 15. put, a ove godine će, za razliku od ranijih godina, u pograničnom gradu gostovati i pozorište iz Severne Makedonije.\nFestival će 8. novembra od 19:30 sati otvoriti predstava Čarlijeva tetka u izvođenju “Pozorišne radionice snova” iz Asenovgrada koji po prvi put gostuju u Dimitrovgradu.\nNakon 2 dana pauze na reportoaru će se naći komad Mis na pregradieto Dramskog pozorišta iz Bitolja, a 12. novembra publika će moći da uživa u predstavi Dramsko-lutkarskog pozorišta iz Plevena Boing boing.\nNarodno pozorište iz Pirota nastupiće 13. novembra sa predstavom Hasanaginica, dok će dan kasnije publika moći da uživa u glumi Branislava Trifunovića u predstavi Pad, Centra za kulturu iz Svilajnca.\nZa 15. novembar zakazana je predstava Sladoled Narodnog pozorišta iz Niša, nakon čega će uslediti dvodnevna pauza..\nPoslednja 2 dana festivala gostovaće glumci iz susedne Bugarske, 18. novembra biće izvedena predstava Ivkova slava Dramsko-lutkarskog pozorišta iz Vrace, a zatvaranje je planirano za 19. novembar komadom Imao sam 100 lica Stand up teatra iz Sofije.\nPojedinačne ulaznice koštaju 200 dinara, karta za ceo festival iznosi 800 dinara i mogu se kupiti na blagajni Centru za kulturu u Dimitrovgradu.\nSve predstave počinju od 19:30.


U poslednjih nekoliko dana penzije su veoma aktuelna tema u javnosti. Naime, građane Srbije zabrinula je vest da se od 2021. godine pomera starosna granica za ostvarivanje prava na penziju. To znači da, prema Zakonu o penzionom i ivalidskom osiguranju, sve dame koje zahtev za penziju podnesu nakon 31. decembra u penziju idu, umesto sa 63 godina, sa još dodatna dva meseca.\nKada su u pitanju uslovi za odlazak u redovnu penziju za muškarace, oni ostaju isti.\nDodavanje po dva meseca godišnje biće do 2032. godine kada će uslov za starosnu penziju za oba pola biti izjednačen odnosno 65 godina života i najmanje 15 godina staža osiguranja, podsećaju u PIO fondu.\nPrema novim pravilima, granica se produžava i kada je reč o prevremenom penzionisanju.\nDirektorka sektora za odnose sa javnošću Jelica Timotijević rekla je da se u narednoj godini uslovi za prevremenu starosnu penziju menjaju i za muškarce i za žene osiguranike, pa će tako muškarcima biti potrebno da imaju 40 godina staža osiguranja i najmanje 59 godina života, a ženama 39 godina i četiri meseca staža i najmanje 58 godina i četiri meseca života, piše Politika.\nTimotijević navodi da se prevremenim starosnim penzionerima penzija trajno umanjuje za 0, 34 odsto za svaki mesec pre navršenih godina života propisanih za sticanje prava na starosnu penziju, a može se umanjiti najviše do 20,5 odsto.\npenzije/prevremena penzija/zakon o pio


Vesti - Rukometni klub Radnički\nKucnuo je čas da rukometaši Radničkog prikažu svu raskoš talenta koji poseduju, požrtvovanost i glad za pobedama koja ih krasi cele sezone u želji da ostvare cilj kome su se nadali od starta sezone, plasman na jedno od prva četiri mesta i učešće u jednom od evropskih kupova. Protivnik na tom putu je ekipa sa velikim rukometnim rejtingom, bivši dvostruki prvak Evrope, šabačka Metaloplastika, koja sa istom željom dolazi na duel u subotu 28. maja u SBB dvoranu Jezero u susretu poslednjeg, 14. kola plej-ofa Arkus lige. U prvoj utakmici doigravanja, subotnji rivali su remizirali na vrućem terenu u Šapcu rezultatom 23:23.\nPročitajte višeSa Šapčanima za izlazak na evropsku scenu\nRukometaši Radničkog su u utakmici 13. kola plej ofa Arkus lige nakon sjajne igre u drugom delu utakmice, savladali ekipu Rudara u Kostolcu rezultatom 34:26, poluvreme 13:16. Nakon ovog kola Kragujevčani se nalaze na deobi četvrtog mesta sa ekipom Dinama iz Pančeva sa osvojenih 15 bodova.\nPročitajte višeRadnički preokretom do trijumfa u Kostolcu\nNakon neuspeha u duelu sa Partizanom na domaćem terenu, rukometaši Radničkog su dva kola pred kraj plej ofa Arkus lige i dalje u igri za plasman na sam vrh tabele. Prvu meč loptu će imati u Kostolcu u nedelju 22. maja, gde će ih ugostiti domaćin, ekipa Rudara u okviru 13. kola plej ofa. U prvom susretu ovih rivala 13. marta u SBB hali Jezero, Kragujevčani su slavili rezultatom 32:26.\nPročitajte višeRadnički putuje u Kostolac po nove bodove


► Sloga: Predsednik sindikata dobio otkaz jer je član SNS u Šapcu\nUdruženi sindikati Srbije "Sloga" danas je najoštrije osudio "nezakonit otkaz predsedniku sindikata 'Sloga' u JKP Vodovod Šabac, vodoinstalateru Ivanu Vasiću, jer je on politički motivisan od strane direktorke tog preduzeća Danijele Lovrin Gavrilović, sa liste 'Nebojša Zelenović - Šabac je naš'".\n"Ivan Vasić je dobio otkaz zbog navodne povrede radne obaveze oko upotrebe identifikacionog priveska za koji je prijavio nestanak, međutim, on je već duže vreme na meti direktorke samo zato što je član Srpske napredne stranke (SNS)", navedeno je u saopštenju.\nSindikat je poručio, kakko je naveo, "ostrašćenoj direktorki da povuče nezakonit otkaz i da ovaj sindikat braniti svakog predsednika sindikata iz SNS koji svoj posao u sindikatu obavlja profesionalno".\n"'Sloga' jeste deo Udružene opozicije Srbije sa ciljem 'smene režima' i da se u Srbiji poboljšaju uslovi rada i plate, ali nismo za politiku osvetoljubivosti i sistema 'Sjaši Kurta da uzjaše Murta'", navedeno je u saopšenju.\nVodovod Šabac: Predsednik sindikata Sloga dobio otkaz zbog povrede radne obaveze, ne što je član SNS\nVodovod Šabac saopštio je danas da su netačni navodi Udruženih sindikata Srbije "Sloga" da je predsednik tog sindikata u tom javno komulanom preduzeću, vodoinstalater Ivan Vasić, dobio nezakonit otkaz zato što je član Srpske napredne stranke (SNS).\nU saopštenju koje je potpisala direktorka šabačkog "Vodovoda" Daniela Lovrin Gavrilović, navodi se da su "u postupku utvrđivanja odgovornosti Ivana Vasića Tekira za učinjenu povredu radne obaveze izvedeni brojni dokazi i nesumnjivo je utvrđeno da je učinio povredu obaveze koja mu se stavlja na teret".\n"Zakonitost otkaza ugovora o radu utvrđuje se u sudskom postupku a ne u medijima. Nekažnjavanje učinjene povrede radne obaveze i tolerisanje neprimerenog ponašanja ovog radnika po mom mišljenju predstavljalo bi povredu prava drugih radnika koji se ponašaju u skladu sa svojim obavezama", navela je Lovrin Gavrilović.\nOna je navela da je "kao direktor obavezna da reaguje i sankcioniše neprimereno ponašanje svih zaposlenih pa i onih koji su članovi SNS, bez obzira na to što zbog diktature u kojoj živimo trpi razne neprijatnosti".\n"S obzirom da ste u vašem saopštenju u dobro poznatom maniru SNS izneli niz neistina lično smatram da vam nije mesto u Udruženoj opoziciji Srbije", navodi Lovrin Gavrilović.


12/02/2020 - podunavlje.info\nSMEDEREVSKA PALANKA, 12. februar 2020 – U Narodnom muzeju u Smederevskoj Palanci izložbom „Vreme, usud i tajna: istorija srpskog časomerja“ zvanično je otpočela izlagačka sezona 2020. Izložbu su pripremili Dušan Milovanović i Želimir Stefanović. „Vreme, usud i tajna: istorija srpskog časomerja“ će biti pred Palančanima do 31. marta. Foto: Narodni muzej u Smederevskoj palanci\nDušan Milovanović, Istorija srpskog časomerja, Narodni muzej u Smederevskoj Palanci, Želimir StefanovićLeave a comment\nZbog praznika pomeren termin akcije dobrovoljnog davanja krvi\nSMEDEREVO/VELIKA PLANA, 12. februar 2020 – Crveni krst Smederevo saopštio je da je zbog državnog praznika pomeren termin akcije dobrovoljnog davanja krvi. Planirana akcija, koju organizuje smederevski Crveni krst u saradnji sa Institutom za transfuziju krvi Srbije, umesto u ponedeljka biće u utorak, 18. februara, u Centru za kulturu, od 9 do 15 časova. Za više informacija, zainteresovani mogu da…\nSMEDEREVO, 11. februar 2020 – Narodna biblioteka Smederevo predstaviće ove srede knjigu dr Dejana Vukićevića „Cenzura u bibliotekarstvu i izdavaštvu“. O knjizi će govoriti autor i Marjan Marinković, medijator je Milica Marković. Program je najavljen sa početkom od 18 časova, na Pozajmnom odeljenju Narodne biblioteke Smederevo.\nCenzura u bibliotekarstvu i izdavaštvu, Dejan Vukićević, Narodna biblioteka SmederevoLeave a comment


Kompanija SES doseže do 312 miliona domova sa TV-om širom sveta Kompanija SES doseže do 312 miliona domova sa TV-om širom sveta – Personal magazin\nKompanija SES objavila je da je povećala svoj domet u 2014. na 312 miliona domova sa TV-om širom sveta i da uslužuje 1,1 milijardi ljudi. Ovo predstavlja povećanje od 7 odsto…\nKompanija SES objavila je da je povećala svoj domet u 2014. na 312 miliona domova sa TV-om širom sveta i da uslužuje 1,1 milijardi ljudi. Ovo predstavlja povećanje od 7 odsto u poređenju sa prethodnom godinom.\nGodišnje tržišno istraživanje kompanije SES, obuhvatajućii detaljne studije Satellite Monitor u Evropi, pokazuje da povećanje dolazi sa rastućih tržišta u Africi, Azji i Južnoj Americi, gde kompanija SES ima domet od 7 miliona, 44 miliona i 24 miliona domaćinstava. U Evropi, domet dostiže 154 miliona, a u Severnoj Americi 84 miliona.\nDirektni domet SES flote do kućnih TV satelita porastao je sa 106 miliona u 2013. na 125 miliona širom sveta u 2014. Dok se kablovska neznatno snižava (- 3 odsto), broj IPTV domaćinstava koja koriste SES satelite povećao se za 21 procenat na 38 miliona. Ovi brojevi potvrđuju stalni porast dometa ovog satelita kada je u pitanju infrastruktura TV emitera.\nRezultati studije SES Satellite Monitor ukazuju na važnu ulogu satelita kao infrastrukture i ulogu SES-a u Evropi. Satelit ostaje najrasprostranjeniji način TV prijema u ovom regionu, sa dometom od više od 90 miliona domova. Sa više od 64 miliona SES satelit prijema, kompanija SES uslužuje najveći broj domova. Evropa tako postaje najjače tržište za kompaniju SES što se tiče dometa, Nemačka ostaje najveće DTH tržište sa 18 miliona ASTRA prijema, dok je Francuska najveće IPTV tržište – sada sa skoro 11 miliona prijema, od kojih 9 miliona indirektno uslužuje ASTRA.\nTakođe je potvrđena HD ekspanzija u Evrop i– 47 miliona domaćinstava sa satelitom gledalo je sadržaj u HD-u u 2014, u poređenju sa 38 miliona prethodne godine. Od ovih, 77 odsto evropskih „satelitskih“ domova gledalo je sadržaj u HD-u preko SES satelita. Na kraju 2014, kompanija SES je na globalnom nivou prenosila 6500 TV kanala, od kojih više od 1800 emituje sadržaj u HD kvalitetu.\n„Rezultati godišnjeg tržišnog istraživanja i studija Satellite Monitor potvrđuju vodeću ulogu kompanije SES kada je u pitanju infrastruktura TV emitera“, rekao je Ferdinand Kajzer, glavni komercijalni direktor SES ASTRE. „Neprestano ulažemo napore da bismo pružili što bolje usluge u industriji emitera. posebno u tržištima u razvoju. Na primer, SES-9, čije pokretanje je planirano za ovu godinu, proširiće mogućnosti kompanije SES ASTRA, da bismo mogli da ponudimo DTH emitovanje u severnoistočnoj Aziji, Južnoj Aziji i Indoneziji. Sa druge strane, rezultati pokazuju da afričko tržište nudi mnoštvo mogućnosti, i mi ćemo nastaviti da razvijamo naše usluge da bismo podržali TV operatere i pomogli da se stekne veća gledanost. Naravno, i dalje motrimo na zrela tržišta kao što su Severna Amerika i Evropa, gde će SES da igra glavnu ulogu u New Generation Video.”\nKompanija SES doseže do 312 miliona domova sa TV-om širom sveta was last modified: March 19th, 2015 by Redakcija


Oktobar će biti topliji od proseka, ali se dobro spremite za zimu\nA. J. 5. oktobra 2020. 18:57\nU izjavi za Tanjug Nikolić je rekao da vremenska situacija koja je zadesila zapadnu Evropu, u smislu ekstremno velikih količina padavina, zaobilazi naše područje.\nNaveo je da se u narednim danima, do četvrtka, očekuje promenljivo vreme sa relativno malim količinama padavina, a da će od petka do 15. oktobra biti suvo i sunčano vreme, sa odlikama Miholjskog leta.\nDodao je da će od 15. oktobra do kraja meseca ponovo biti promenljivo sa po nekoliko suvih i vlažnih dana, te da će oktobar, generalno posmatrano, biti topliji u odnosu na prosek za taj mesec, kada je naše podneblje u pitanju.\nKada je reč o dugoročnoj vremenskoj prognozi, Nikolić je rekao da je još rano davati sigurne informacije o tome jer se svake godine vrši usaglašavanje sa svim ekspertima jugoistočne Evrope i Mediterana tih prognoza.\nDodao je da će, kada je u pitanju zima, to usaglašavanje biti oko 20. novembra i da će se tada izaći sa dugoročnom prognozom.\n„Statistike trenutno ukazuju da bi ova zima mogla biti nešto hladnija u odnosu na prethodne dve, tri, sa nešto većom količinom snega, ali to ćemo znati tek u drugoj polovini novembra, kada svi eksperti budu analizirali situaciju i usaglasili svoja očekivanja“, dodao je Nikolić.


Zbog neusvajanja dodatnih akciza stopirano 400 miliona evra\nViše od 400 miliona evra Evropske banke za obnovu i razvoj /EBRD/ namijenjenih za izgradnju Koridora "Pet ce" stopirano je zbog neusvajanja dodatnih akciza na gorivo.\n"Ovo što se skuplja do sada od akciza na gorivo gotovo u cijelosti ide na vraćanje već uzetih kredita. Dodatno povećanje akciza potrebno je da bi više novca moglo biti pozajmljeno i ubrzana gradnja Koridora `Pet ce`. Ako to ne bude urađeno gradnja ove saobraćajnice biće usporena, biće građene manje dionice i sve će trajati veoma dugo", rekao je Braun za "Dnevni avaz".\nOn naglašava da je ideja od početka da akcize budu povećane da bi Koridor "Pet ce" bio završen u narednih osam godina.\nPrema njegovim riječima, EBRD je i ove godine morao da snizi predviđanja rasta BDP-a u BiH sa tri na 2,5 odsto, a razlog je usporavanje radova na projektima infrastrukture, uglavnom na Koridoru "Pet ce".\n"To znači manje novih radnih mjesta, manje prihoda, više teškoća za vlasti da isfinansiraju planove potrošnje. A tu je i problem programa MMF-a, koji se temelji na dodatnim akcizama na gorivo", naglašava Braun.\n"Mi pozajmljujemo novac bankama u BiH da mogu da kreditiraju mala preduzeća i taj projekat realizuje se veoma dobro", tvrdi Braun.\nEBRD u BiH realizuje 137 projekata, a u projekte koji su u toku troši se 996 miliona evra.\nVrijednost realizovanih projekata EBRD-a u BiH je dvije milijarde evra, a 76 odsto se troši na infrastrukturne projekte.


Slobodan Trkulja i Balkanopolis pred milijardu gledalaca u Kini | musicpocket\nSpektakl muzički programi: “Karneval puta svile” i “Prolećni festival Gala 2021”\nMuzičar i kreativni ambasador nacionalne platforme “Srbija stvara” Slobodan Trkulja i njegov sastav “Balkanopolis” učestvovali su u najvećem multinacionalnom televizijskom programu “Karneval puta svile” i “Prolećni festival Gala 2021” u Kini, javili su iz te platforme u Beogradu.\nSpektakl šou program je pratilo više od milijardu gledalaca, što ga čini najgledanijim TV formatom na svetu.\nProlećni festival najvažniji je tradionalni festival u kineskoj kulturi kojim se obeležava prvi dan proleća i Male Nove godine prema kineskom lunearnom kalendaru.\nTom prilikom, 3. i 4. februara, u organizaciji Odeljenja za međunarodnu saradnju Nacionalnog radija, Televizijske uprave (NRTA) i Shaanki Media Convergence, emitovan je maratonski multinacioni medijski program Karneval puta svile i Prolećni festival Gala 2021 u mestu Shaanaki u severnoj provinciji Kine, u kojem je pored mnogobrojnih umetnika iѕ celog sveta učestvovao i “Balkanopolis”.\nProgram je ambiciozno emitovan čak 27 sati bez prestanka, u 36 zemalja širom sveta, na 5 kontinenata, a emitovalo ga je više od 600 televizijskih stanica, internet portala i društvenih mreža. Na taj način, ovaj TV program je deset puta gledaniji od prenosa američkog “Super bowl” turnira.\n“Jako nam nedostaju koncerti, ljudi i muzika koju im uživo stvaramo”, kaže Slobodan Trkulja.\n“Proteklih godinu dana smo stali sa nastupima i turnejama i imali ograničen kontakt sa bližnjima, porodicom i prijateljima, sa celim svetom.\nZa muzičare je to posebna vrsta iskušenja, a neki od nas su izgubili i drage prijatelje.\nI onda se desi ovako nešto. Tih 4 minuta i 56 sekundi, koliko je trajao snimak našeg nastupa pred neverovatnih milijardu gledalaca u Kini, delovali su kao da smo osvojili zlato za Srbiju na Olimpijskim igrama”, nadahnuto je zaključio Trkulja.\nPoznati umetnik multi-instrumentalista sa svojim sastavom “Balkanopolis” na moderan način izvodi muziku inspirisanu tradicijom Srbije, koju na Zapadu tretiraju kao novi pravac u muzici “Moderna tradicija Balkana”, dok posebnu popularnost ima u Kini.\nZbog izuzetne međunarodne karijere i uspeha, Trkulja je i kreativni ambasador nacionalne platforme “Srbija stvara”.\n“Vodeći se ubeđenjem da sve počinje kreativnom idejom i talentovanim pojedincem, platforma “Srbija stvara” kreira nacionalni brend moderne Srbije”, istakla je Ana Ilić, viša savetnica predsednice Vlade Republike Srbije za kreativne industrije i turizam, koja predvodi tim platforme Srbija stvara.\n“Taj brend Srbije se oslanja na međunarodno preoznatljive talentovane i izuzetne pojedince, koji inspirišu svojim inovacijama, idejama, kreativnosti, baš kao što to čini Slobodan Trkulja. Upravo takva dostignuća najbolji su izvozni proizvod kojim se Srbija predstavlja na međunarodnoj sceni.\nPodržavajući njihov rad na najbolji mogući način, promovišemo Srbiju kao modernu zemlju talentovanih i kreativnih ljudi”, zaključuje Ilić.\nNacionalna platforma “Srbija stvara” je krovno, međuresorno telo zaduženo za međunarodnu promociju Srbije kroz izvozni potencijal iz oblasti kreativnih industrija, inovacija i ekonomije zasnovane na znanju.


► Netanjahu objavio snimak na kojem arapski lideri kritikuju Iran\n15.02.2019 | 10:47h ► 12:00h Varšava\nSnimak je skinut sa Jutjuba čim su izraelski mediji o tome izvestili, a prethodno je diskretno objavljen uz saopštenje premijera o drugoj temi. Još na brifingu za novinare u Poljskoj Netanjahu je nekoliko puta nagovestio da očekuje da novinari otkriju šta je rečeno u diskretnim diskusijama.\nIzraelski lider je takođe nagovestio da njegov tim poseduje snimak diskusija.\nNa video snimku se čuje kao arapski lideri govore o pretnji Teherana kao "otrovnijoj" od izraelsko-arapskog sukoba i da ona sprečava dve strane da ga reše.\nMinistar spoljnih poslova Bahreina, šeik Kalid bin Ahmed bin Muhamed Al Kalifa je rekao da je Iran "otrovna strana".\n"Kada govorimo o Izraelu i Palestini, imali smo sporazum Kemp Dejvid. Bio je Madrid. Bilo je mnogo drugih načina rešavanja i ostali smo na istom putu. Da nije bilo otrovne strane... pušaka i pešadije Islamske Republike, mislim da bismo danas bili mnogo bliže rešenju tog pitanja s Izraelom", čuje se na snimku da kaže šef diplomatije Bahreina.\nOn je nastavio da aludira na prisustvo Irana na Bliskom istoku kao "ozbiljan izazov koji sprečava da se krene napred bilo gde, pa bilo to u Siriji, bilo u Jemenu, bilo u Iraku, bilo gde".\nSaudijski diplomata Adel al Džubeir je rekao da svuda u regionu Iran igra razarajuću ulogu i naveo primer iranske podrške palestinskom Hamasu i Islamskom džihadu koji nanose štetu Palestinskoj upravi, kako je ocenio.\nOn je takođe optužio Iran da stvara haos u Siriji, krijumčari oružje u Kuvajt i Bahrein, ekstremističkim organizacijama, gradi fabrike oružja u Sudanu i pokušava da izazove haos u Africi, Indoneziji i Tajlandu.\nGovorio je i o iranskom balističkom raketnom programu, rekavši da bi za to trebalo da bude kažnjen i da podrška Irana teroru nije prihvatljiva, izrazivši želju da se Iranci promene i napomenuvši da ni jedan pokušaj da se prema njima bude dobar ne uspeva.\nNetanjahu je u Varšavi uputio ratobornu poruku svojim arapskim partnerima, rekavši još pre početka skupa da planira da se usredsredi na "zajednički interes" u suprostavljanju Iranu.\nIzraelski lider već dugo oštro govori protiv Irana, ali njegove najnovije izjave, koje, kako se čini, uključuju pozive na rat, prevazišle su standardnu retoriku, konstatovao je AP. Netanjahuov kabinet je kasnije objavio objašnjenje, rekavši da su izjave pogrešno prevedene iako je upotrebio hebrejsku reč "milhama" što znači rat.\nNetanjahu prenoćio u Varšavi pošto mu je avion oštećen\nPremijer Izraela Bnjamin Netanjahu bio je primoran da provede noć u Varšavi nakon što mui je avion oštećen neposredno pre poletanja.\nNetanjahu i njegova pratnja ukrcali su se u iznajmljeni avion izraelske avio kompanije EL AL rano jutros, nakon dvodnevne posete povodom konferencije o bezbednosti Bliskog istoka, kada je traktor koji ga je vukao na pistu očito povukao isuviše jako.\nAvion je oštećen u vreme kada Netanjahuova vlada pokušava da kupi službeni avion za premijera. Nekoliko članova delegacije je provelo noć u oštećenom avionu.


JOLIĆ: KP RAD POSLUJE BOLJE, ALI PUT DO POTPUNOG OPORAVKA I DALJE DUG\nJOLIĆ: KP "RAD" POSLUJE BOLJE, ALI PUT DO POTPUNOG OPORAVKA I DALJE DUG\nRacionalizacijom poslovanja i velikim zalaganjem i odricanjem radnika, Komunalno preduzeće "Rad" u Istočnom Novom Sarajevu počelo je da bilježi bolje poslovne rezultate, ali je put do potpunog ozdravljenja ove firme i dalje dug, kaže direktor preduzeća Bojan Jolić.\nJolić je rekao Srni da su najveći problemi za ovaj kolektiv počeli kada su opštine Istočna Ilidža i Trnovo osnovale svoja komunalna preduzeća.\n"Osnivanjem preduzeća u tim opštinama izgubili smo značajan dio prihoda, kao i deponiju kojom je gazdovalo naše preduzeće, a ostao nam je i višak radnika. Ipak, najveći problem za nas je kredit od milion KM koji smo ranije digli, a čija je otplata ostala na nama. Oni su se odvojili, ali su sav teret i dugovanja ostavili `Radu`", naglasio je Jolić.\nOn je pojasnio da petina mjesečnih prihoda preduzeća odlazi na otplatu rate tog kredita, zbog čega su u toku pregovori o reprogramu jer bi smanjenje rate "Radu" omogućilo da raspolaže sa više novca na mjesečnom nivou.\nJolić je podsjetio da je "Rad" od upravljanja deponijom godišnje prosječno prihodovao oko 150.000 KM, a da sada na godišnjem nivou za odlaganje smeća na tu istu deponiju plaća oko 100.000 KM.\n"Kada sam preuzeo rukovođenje preduzećem, prije godinu i po, finansijska situacija je bila veoma loša, a zatekli su me brojni problemi radnika koji su bili nezadovoljni zbog kašnjenja plata, ali i odnosa prema njima. Za ovih godinu i po, otvorenim i korektnim odnosom uspjeli smo da vratimo povjerenje radnika koji sada svakog mjeseca, eventualno uz manja kašnjenja, dobijaju lične dohotke i topli obrok", pojasnio je Jolić.\nPrema njegovim riječima, uprkos svakodnevnim problemima sa kojima se ovo preduzeće suočava, više nema zastoja u radu i komunalni radnici su svakog dana na terenu, što i građani primijete.\nJolić je ocijenio da je "Rad", prije svega, velikim zalaganjem radnika, uspio da ponovo vrati povjerenje građana i opštinske uprave jer se odvoz smeća, te održavanje ulica i zelenih površina redovno i kvalitetnije obavlja.\n"Generalno gledano, ta slika još nije najbolja pošto raspolažemo skromnim ljudskim i tehničkim resursima, ali se nadamo da ćemo u narednom periodu uz pomoć opštinske uprave dodatno podići nivo naših usluga", rekao je Jolić i dodao da su u preduzeću "Rad" trenutno zaposlena 42 radnika, od kojih 10 na administrativnim poslovima.\nOn je dodao da je naplata za odvoz smeća relativno zadovoljavajuća, navodeći da je 2018. godine iznosila oko 90 odsto, a da u tom pogledu najveći problem predstavljaju udaljeniji dijelovi opštine, gdje je teži pristup mehanizaciji.\nKada je riječ o saradnji sa opštinskom upravom, Jolić kaže da ima veoma dobru saradnju sa načelnikom Ljubišom Ćosićem i resornim opštinskim odjeljenjima.\n"Mi sa opštinskom upravom imamo redovne ugovore za ljetno i zimsko održavanje, a imamo i neke dodatne poslove koje nam opština dodjeljuje iz kojih ostvarujemo prihode, što nam je od velike pomoći", ukazao je Jolić.\nGovoreći o stanju mehanizacije, on je napomenuo da je ovo preduzeće 2015. godine dobilo nov kamion za odvoz smeća, te da sa tim nema problema, ali da je najveći problem to što su kamioni zimske službe stariji od 30 godina, često se kvare i za njih je teško naći dijelove.\n"Uprkos svemu, smatram da u skladu sa našim mogućnostima obavljamo pristojan posao. Nadam se da ćemo, uz mnogo rada i pomoć opštinske uprave, naše usluge podići na kvalitetniji nivo", zaključio je Jolić.


EIB finansira unapređenje srpskih plovnih puteva - EU Delegacija u Srbiji\nEvropska investiciona banka (EIB) je odobrila kredit od 100 miliona evra za unapređenje funkcionisanja navigacije na unutrašnjim plovnim putevima duž Dunava i Save u okviru Transevropske saobraćajne mreže odnosno prioritetnog projekta Rajna/Meza-Majna-Dunav. Kredit će olakšati prelazak sa drumskog na vodeni saobraćaj. Time će biti unapređene usluge koje koriste akteri u lokalnim i regionalnim industrijama kao i oni u poljoprivrednom sektoru, a biće podržani i ekonomski rast i zapošljavanje. Investicije će poboljšati veze između evropskih zemalja i regionalnu saradnju.\nPočev od 2019, u niz različitih projekata će biti uloženo ukupno više od 200 miliona evra. To obuhvata izgradnju terminala za opšti i rasuti teret u luci u Smederevu, mrežu hidrometeoroloških stanica duž Save i Dunava, rehabilitaciju brodskih prevodnica te uklanjanje olupina iz Drugog svetskog rata iz Dunava nedaleko od luke u Prahovu. Unutrašnji vodeni saobraćaj u Srbiji od 2010. beleži rast od 11 odsto godišnje.\nInvesticije u unutrašnje plovne puteve u Srbiji se finansiraju grantom vrednim 11,4 miliona evra Evropske komisije u okviru Instrumenta za povezivanje Evrope kojim se sufinansira rehabilitacija brodske prevodnice Gvozdena kapija 1. Osim toga, iz budžeta Srbije će biti finansiran i grant za tehničku pomoć u okviru Inicijative za ekonomsku otpornost EIB-a.\nUgovor o kreditu su potpisali ministar finansija Srbije Siniša Mali i šef odeljenja za Sloveniju, Hrvatsku i Zapadni Balkan Evropske investicione banke Mateo Rivelini u prisustvu ambasadora Evropske unije u Republici Srbiji Sema Fabricija i zamenika premijera i ministra građevinarstva, saobraćaja i infrastrukture Zorane Mihajlović.\nPotpredsednik EIB-a Dario Skanapieko, nadležan za operacije EIB-a na Zapadnom Balkanu, izjavio je: „Kao banka Evropske unije, EIB ulaže u Zapadni Balkan preko 40 godina, donoseći ekspertizu, finansijske instrumente i posvećenost rešavanju dugoročnih potreba u oblasti infrastrukture od ključnog značaja. Kredit koji je danas potpisan je još jedan primer veoma uspešne saradnje sa Republikom Srbijom. Verujem da će ovaj projekat doneti ekonomske prednosti zemlji i njenim građanima te da će postaviti temelje za dalja ulaganja u ovom sektoru.“\nNakon svečanosti potpisivanja, ministar finansija Siniša Mali, rekao je: „Luke, plovni putevi, inteligentni transportni sistemi kao i razvoj kopnene infrastrukture, doprinose ekonomskom napretku Srbije. Zato je unapređenje rečnog saobraćaja od presudnog značaja za Republiku Srbiju. Ovo je kapitalna investicija koja bi trebalo da doprinese razvoju luke Smederevo budući da će kapaciteti terminala za opšti i rasuti teret biti povećani. Planirani su i radovi na Gvozdenoj kapiji 1 na Đerdapu kao i dvema brodskim prevodnicama na ključnim lokacijama na rekama Sava i Dunav. Kraći i bolji plovni putevi će omogućiti da roba proizvedena u Srbiji na brži, jednostavniji i jevtiniji način stigne do potrošača u Evropi što će se dodatno odraziti na konkurentnost srpske privrede.“\nAmbasador Evropske unije u Srbiji, Sem Fabrici, istakao je: „Ulaganja u infrastrukturu unutrašnjih plovnih puteva je prioritet za EU. Unija zbog toga obezbeđuje grantove u značajnim iznosima za sufinansiranje prioritetnih investicija putem Investicionog okvira za Zapadni Balkan. Ti grantovi iznose oko 150 miliona evra godišnje, što znači da će u periodu između 2014. i 2020. dostići preko milijardu evra. Srbija ima veliku šansu da dobije značajan deo ovih sredstava ukoliko su projekti spremni za izvođenje. Upravo zbog toga moramo da radimo zajedno već od ranih faza pripreme projekata baš kao što je to bio slučaj sa projektom infrastrukture unutrašnjih plovnih puteva.“\nZamenik premijera i ministar građevinartva, saobraćaja i infrastrukture Srbije, Zorana Mihajlović, podvukla je: „Uz pomoć Evropske investicione banke, Vlada Srbije će uložiti preko 200 miliona evra u razvoj infrastrukture rečnog saobraćaja u narednih pet godina. Srbija nikada nije ovoliko ulagala u sektor vodenog saobraćaja, a ova investicija predstavlja jednu od najvećih investicija na Dunavu u Evropi u poslednjih 15 godina. Cilj nam je da u potpunosti integrišemo unutrašnje plovne puteve Srbije u evropsku saobraćajnu mrežu. Očekujem da se zahvaljujući ovim investicijama učešće plovnih puteva u transportu roba udvostruči u narednih pet godina.“\nEIB je vodeći međunarodni investitor na Zapadnom Balkanu gde je aktivan od 1977. Banka je od 2007. finansirala projekte čija je ukupna vrednost blizu osam milijardi evra. Osim kontinuirane podrške za izgradnju i unapređenje javne infrastrukture, EIB je od 2010. proširio svoj rad na Zapadnom Balkanu na niz novih oblasti poput zdravstva, istraživanja i razvoja, obrazovanja te malih i srednjih preduzeća. Saobraćaj je daleko najveći sektor u koji Evropska investiciona banka ulaže od svog osnivanja. EIB je u proteklih 10 godina u EU uložio preko šest milijardi evra u morske i unutrašnje plovne puteve, od čega je u potonje uloženo 250 miliona. Projekat za koji je danas potpisan kredit, prvi je koji se sprovodi u ovom sektoru izvan EU.


Porodično nasilje i izolacija: Kuća za mnoge žene nije bezbedno mesto - Bebac.com\n07.04.2020. / Izvor: Bebac.com\nUsled izolacije porodično nasilje postaje sve češće u mnogim domovima širom sveta\nU toku vanrednog stanja, Autonomni ženski centar pruža podršku ženama žrtvama nasilja\nIzolacija usled pandemije korona virusa svakako omogućava da drastično smanjimo kontakt sa drugima i time umanjimo šansu da obolimo. Sa druge strane, posledice po psihičko i fizičko zdravlje u mnogim segmentima nisu povoljne.\nPo izveštajima iz mnogih zemalja, jedan od najvećih problema koji je nastao kao posledica izolacije jeste porodično nasilje, kako između partnera, tako i prema deci. U skučenom prostoru, pod stresom zbog ograničenog kretanja, finansijske nesigurnosti, rizika za oboljenje, loši porodični odnosi postaju još lošiji, a nasilje sve češće.\nNažalost, stalan boravak u zatvorenom nasilnicima je idealan kontekst u kome mogu da danonoćno kontrolišu sva ponašanja žrtve, fizički je zlostavljaju, ali i liše je i zadovoljavanja osnovnih potreba za jelom i ličnom higijenom. Osim toga, nije retkost da žrtvi uskrate sve kontakte preko telefona i društvenih mreža, i time u potpunosti onemoguće da zatraži pomoć iz ove strašne situacije.\nDa je situacija po žrtve još nedopovoljnija nego u normalnim okolnostima, govore i istraživanja na temu nasilja u kojima je zaključeno da su fizička nasilja u kojima žrtve budu na smrt pretučene postaju češća u periodima krize kao što je trenutna kriza zbog pandemija korona virusa.\nU vezi sa dramatičnim porastom porodičnog nasilja u ovoj situaciji oglasile su se Ujedinjene nacije i sugerisale svim vladama da pojačaju mere sigurnosti žena u svojim državama, prenosi New York Times.\nU Srbiji je, kako prenosi Nova.rs, Autonomni ženski centar uputio i zvaničan poziv Vladi da prilikom planiranja mera i akcija za prevenciju širenja koronavirusa među prioritete uvrsti i bezbednost i specifične potrebe žena i dece, koje treba da podrazumevaju zaštitu žena od nasilja, zaštitu na radu, pomoć i podršku u vezi sa brigom o deci i starima.\nU vanrednoj situaciji, Autonomni ženski centar pruža podršku ženama koje su pretrpele nasilje:\nSOS telefon 0800 100 007 (radno vreme 10 - 15h radnim danima)\nSOS telefon za pravnu podršku 011 26 56 178\nE-mail: zene.savet@azc.org.rs i pravnapomoc@azc.org.rs\nJoš jednom podsećamo da nijedna osoba nije zaslužila nasilje i ne treba da ga trpi. Osim fizičkog nasilja, postoji i psihičko, u situacijama kada vas parnter kontroliše, vređa, omalovažava. Više o psihičkom nasilju u braku pročitajte OVDE.


Dan online - Ekonomija: Karićev konzorcijum osnovan sa 1,4 hiljade eura - 2015-04-30\nEkonomija IZBOR OBJELODANIO PODATKE PORESKE UPRAVE VELIKE BRITANIJE O SOLVENTNOSTI POTENCIJALNOG KUPCA INSTITUTA\nInstitut „Simo Milošević” Karićev konzorcijum osnovan sa 1,4 hiljade eura IWG nije konzorcijum, kako se prezentuje javnosti, već se radi o društvu sa ograničenom odgovornošću sa osnivačkim kapitalom u iznosu od 1.000 funti. To društvo, kako je navedeno u saopštenju, ima pet osnivača Oni poručuju da će kao grupa slobodnomislećih ljudi održati obećanje dato građanima Herceg Novog, te u slučaju ravnodušnosti aktuelne državne vlasti prema stavu Izbora organizovati proteste\nGrupa birača Izbor poručila da je predstavljanje planova vezanih za Institut Igalo od strane konzorcijuma IWG, potvrdilo njihov početni stav da je privatizacija te zdravstvene ustanove neprihvatljiva.\nUz konstataciju da ni na predstavljanju nijesu dobili odgovor na pitanje o bonitetu ponuđača, poručuju da je prezentacija bila potpuni promašaj u odnosu na obećano.\nU saopštenju je posebno naglašeno da IWG nije konzorcijum, kako se prezentuje javnosti, već se radi o društvu sa ograničenom odgovornošću sa osnivačkim kapitalom u iznosu od 1.000 funti, odnosno 1,4 hiljade eura. To društvo, kako je navedeno u saopštenju, ima pet osnivača.\n– Replus limitid, koji u trenutku osnivanja društva vrijedi 16.286 funti sa osnivačkim kapitalom od 1.000 funti, a čiji je osnivač i direktor Tomas Džoatan Lejn. Inače, Lejn je istovremeno i vlasnik još osam preduzeća na istoj adresi. Nijedno od preduzeća nema kapital preko 1.000 funti. Društvo nema zaposlenih, spada u kategoriju malih preduzeća, za koje ne postoji revizija završnih računa. „Sterling kempbel“ limitid, sa osnivačkim kapitalom u iznosu od jedne funte, čiji je osnivač Vadim Opeskin, porijeklom iz Kazahstana. Opeskin je istovremeno i direktor trideset šest firmi registrovanih na istoj adresi, od kojih nijedna firma nema osnivački kapital preko 1.000 funti – navedeno je u saopštenju.\n„Brown rudnick“ limitid je advokatska kancelarija iz Londona, koja je, kao navode, bila pokriće za zadovoljenje prvog uslova Javnog poziva, a to je prihod u poslednje tri poslovne godine u iznosu od 100 miliona eura.\n– Napominjemo da kompanija nije dostavila završne račune za pomenute godine, već je Tenderska komisija samo na osnovu procjene agencije „Haus prajs voters“ prihvatila zdravo za gotovo da je firma „Brown rudnick“ limitid zadovoljila pomenuti osnovni kriterijum – navedeno je u saopštenju.\nPrema podacima kojima raspolaže Izbor, kompanija „Brown rudnick“ limitid, 31. decembra 2013. godine bila je vrijedna 10.427.829 funti, na kraju 2012. godine njena vrijednost je 5.170.762 funti, a 31. decembra 2011. godine 6.611.598 funti. Radi se o, kako je navedeno, zvaničnim podacima Poreske uprave Velike Britanije.\n– Pošto je advokatska kancelarija u ovom projektu u sukobu interesa, ne pojavljuje se kao zvanični vlasnik, već njihovih petinu akcija drži firma „KCM kapital” limitid, koju je 2010. godine osnovao „KCM holding” limitid. Neto vrijednost kompanije 31. marta 2014. je 2.200,00 funti, dok 2013. godine neto vrijednost iznosi 14.480,00 funti, a 2012. godine 16.677,00 funti „KCM kapital“ limitid drži petinu akcija i u svoje ime. Iza „Luminor“ llc zvanično stoji Saša Beljanović, a prema informacijama sa kojima raspolaže Izbor, iza ove kompanije zapravo stoji Bogoljub Karić – naveli su iz Grupe birača Izbor.\nBudući da na kraju prezentacije nisu bila dozvoljena pitanja, u Izboru konstatuju da ovakav rasplet situacije ne ide u prilog daljoj saradnji sa DPS-om kao koalicionim partnerom.\nOni poručuju da će kao grupa slobodnomislećih ljudi održati obećanje dato građanima Herceg Novog, te u slučaju ravnodušnosti aktuelne državne vlasti prema stavu Izbora organizovati proteste.\nTraže petogodišnji moratorijum na prodaju\nKlub odbornika „Za dobro Novog – Demokrate Herceg Novi“ prekjuče je skupštinskoj službi SO Herceg Novi zvanično predao predlog zaključaka vezanih za privatizaciju Instituta Igalo.\nOčekuju da se o njima odbornici izjasne na narednom zasjedanju SO grada.\nZaključcima se obavezuju politički subjekti Opštine Herceg Novi da se u formi leks specijalisa donesu zakoni u Skupštini kojima će se proglasiti moratorijum na privatizaciju u sledećih pet godina i zadržavanje kontrolnog paketa akcija u vlasništvu države. Takođe, ovim zaključcima se traži da se Igalo proglasi lječilišnim mjestom, te zaštite ljekovito blato i vode, a država obaveže da se Zakonom o budžetu propiše izdvajanje iz kapitalnog budžeta za promociju Instituta i Igala i povećanje konkurentnosti.\n– Smatramo da javnost nije u potpunoj mjeri informisana po pitanju tenderskog procesa ni procesa privatizacije Instituta Igalo. Saznanja koja posjedujemo upućuju na to da se oko Instituta već godinama vodi bitka između raznih građevinskih lobija uvezana sa političkim faktorima u raznim oblicima. Sve ovo što se dešava poslednjih mjeseci i dana oko Instituta sadrži upravo takve karakteristike i radi se o perfidno zamišljenoj igri političkih faktora kojem investitoru će pripasti Institut kao dio kolača. Upravo zbog toga insistiramo na zaključcima koje smo predložili Skupštini opštine Herceg Novi – poručuju demokrate.\nNa četvrtom tenderu jedina ponuda\nZa kupovinu 56,48 odsto akcija Instituta „Simo Milošević“ ponudu je dostavio konzorcijum International Welness Group (IWG) iz Londona.\nIWG je jedini ponuđač na četvrtom tenderu, koji za većinski udio nudi 10,03 miliona eura. Ponuda je, prema ocjeni Tenderske komisije, ispunila sve uslove javnog tendera.


Zvezda osvojila Suboticu, VAR proveravao dva gola crveno-belih u sigurnoj pobedi šampiona - Telegraf.rs\nFudbaleri Crvene zvezde savladali su Spartak u Subotici rezultatom 3:1 u meču 3. kola Superlige. Strelci za Beograđane, koje već u utorak očekuje novi evropski izazov protiv Šerifa, bili su Mirko Ivanić, El Fardu Ben i Nikola Krstović.\nPred više hiljada ljudi na subotičkom stadionu aktuelni prvak je ostavio bolji utisak, naročito u drugom poluvremenu, ali samo kada je reč o igri do kaznenog prostora Spartaka, i do samog gola maltene, ali ne i kada je reč o realizaciji. U tom smislu su podbacili gosti, Krstović je sam mogao dati barem još dva gola, pa otud i jedina zamerka koja je stigla od Dejana Stankovića na kraju meča se i odnosi na realizaciju prilika.\nMeč nije mogao bolje da počne po goste, poveli su već u 5. minutu preko Ivanića, čiji je šut sa 16-17 metara bio nedostižan za golmana Subotičana Dujmovića. Pročitao je prizeman udarac Zvezdinog aduta, ali ga nije stigao čuvar mreže domaćeg tima.\nNasatavk meča, maltene sve do poluvremena, doneo je najbolju igru Spartaka danas.\nSubotičani su sjajno odreagovali posle primljenog gola, pokazali da poseduju vrlo solidan kvalitet i smisao za kombinatoriku, pa je Zvezdina odbrana bila na velikim mukama u tom periodu. Gordić se našao pod najvećim udarom, uspeo je da ukroti dve-tri polušanse Spartaka, ali ne i šut koji je stigao od njegovog saigrača - Pankova.\nBila je to nespretna reakcija defanzivca gostiju, nije imao ni sreće u toj situaciji, pa su Beograđani spletom nesrećnih okolnosti kapitulirali, utisak je i zasluženo, jer su sve vreme bili pod konstantnim udarima rivala.\nIpak, Subotičani nisu uspeli da sačuvaju egal do poluvremena, možda bi i meč otišao u drugom pravcu da jesu, no to je već teorija, a u stvarnosti Zvezda je profitirala posle genijalnog osećaja Kange i Benovog istančanog osećaja za prostor i egzekuciju.\n"Namirisao" je Gabonac situaciju, poslao "balon" preko odbrane Subotičana, a Ben se negde pred petercem "poklonio" za 2:1.\nDelovalo je da je zaista u ofsajdu na prvo gledanje, međutim to su bila dva gostujuća fudbalera koja nisu uticala na akciju, te je VAR ispravno preinačio odluku mahača da signalizira nedozvoljenu poziciju. Zvezda je tako otišla na odmor sa vođstvom i više ga nije ispuštala.\nImaće Stanković verovatno mnogo toga da kaže svojim ofanzivcima posle ovog meča, jer su ovi u najmanu ruku podbacili u realizaciji. Krstović, koji je na poluvremenu zamenio neprimetnog Dionija, propustio je nekoliko prilika, da bi tek pred kraj meča uspeo da realizuje jednu. I taj gol našao se na VAR proveri, gledala se Kataijeva pozicija, i na kraju je sve završeno u korist gostujućeg tima, za 1:3 i potvrdu zaslužene pobede.\nMalo pre gola Krstovića Katai je pogodio stativu, a strelac trećeg gola na odbitak promašio "nepromašivo", imao je i Kanga nekoliko pokušaja da finiš meča liši svake neizvednosti.\nRadnik - Radnički Niš 21.00\nČukarički - Metalac 19.00


Đurić: Tražićemo objašnjenje od Mogerini - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Tražićemo objašnjenje od Mogerini\nSrbija će od predstavnice EU za spolјnu politiku i bezbednost Federike Mogerini tražiti objašnjenje za pohvale koje je Priština dobila u izveštaju Evropske komisije o napretku zbog toga što planiraju Zajednicu srpskih opština, izjavio je danas direktor Kancelarije za KiM Marko Đurić.\n"Pet godina ništa nije urađeno, a sada pohvalјuju Prištinu samo zato što je zamahala nekim papirom. To jasno pokazuje da izostaje suštinski, pravi pritisak na Prištinu", rekao je Đurić za TV Prva.\nĐurić je ponovio da će Srbi čekati rok od tri meseca koji je Priština dala za formiranje ZSO, ali i da će koristiti svoje zakonsko pravo i da će danas biti održan sastanak upravlјačkog tima ZSO u Zvečanu.\n"Srbi poštuju Briselski sporazum kada danas sazivaju upravlјački tim da razgovaraju o formiranju ZSO i to je njihovo pravo. To nije jednostrani potez i pokušaj da se uradi bilo šta izvan onoga što je dogovoreno", naglasio je Đurić.\nOn je dodao da je upravlјački tim predviđen i da je EU rekla da od 4. aprila on može da funkcioniše u punom mandatu.\n"Upravlјački tim se sastaje i poslaće jasnu poruku kakvu ZSO Srbi vide, da je to Zajednica kakva je dogovorena u Briselu, a ne kako Albanci pokušavaju da ponište i smanje kroz odluke svog Ustavnog suda", istakao je on.\nSrbija je, kako je rekao, nastojala da sačuva mir i stabilnost, da će tako i nastaviti, jer je cilј da srpski narod na KiM bude bezbedan.


Povratak poslednje grupe crnogorskih pomoraca planiran za ovu nedelju\nIzvor: VOA, 26.Maj.2020, 15:39\nPoslednja grupa pomoraca iz Crne Gore, koji su se od izbijanja pandemije koronavirusa nalazili na kruzerima usidrenim u američkim lukama, u četvrtak 28. maja bi trebalo da krene kući. Planirano je da 142-oje crnogorskih državljana, koji rade za kompaniju Royal Caribbean i njen ogranak Celebrity Cruises, polete sa Barbadosa čarter letom direktno za Podgoricu, gdje bi trebalo da slete u petak ujutro, potvrđeno je Glasu Amerike u crnogorskoj ambasadi u Vašingtonu, koja koordiniše njihov povratak. U avionu će, među ukupno 320 putnika, biti i državljani drugih zemalja regiona-Srbije, Bosne i Hecegovine, Albanije i Hrvatske. Crnogorski pomorci su, prema prvobitnom planu, trebalo da polete za Crnu Goru početkom maja iz Majamija, takođe čarter letom, saopšteno je Glasu Amerike u ambasadi. Međutim, Royal Caribbean nije uspio da sa američkim Centrima za kontrolu i prevenciju bolesti dogovori uslove za iskrcavanje pomoraca koji rade za tu kompaniju, među kojima su bili i crnogorski. Svi pomorci su zatim prebačeni na Bahame, odakle je trebalo da isplove za Evropu. Međutim, zbog tropske oluje odlučeno je da se prebace na Barbados, nakon čega je za crnogorske i državljane drugih zemalja regiona organizovan povratak u Podgoricu čarter letom čiji je operater Wamos Air. Iz SAD je do sada je organizovan povratak oko 130 pomoraca.\nIzvor: Večernje novosti, 27.Maj.2020, 02:38\nGrupa od 48 pomoraca i brodskog osoblja iz Crne Gore, i još 1.100 državljana Srbije, Hrvatske, Albanije, BiH, Slovenije, Makedonije, Italije, Belorusije i Bugarske kruzerom "Karnival breze" stigli su u dubrovačku luku Gruž Grupa od 48 pomoraca i brodskog osoblja iz Crne Gore,...


VUJOŠEVIĆ: Samo jedan igrač dobio dve i po plate!\nNaslovna / Košarka / ABA / VUJOŠEVIĆ: Samo jedan igrač dobio dve i po plate!\nTrener košarkaša Partizana Duško Vujošević pred utakmicu sa Krkom, rekao da radnoj zajednici plate kasne 11 meseci, a da je samo jedan igrač ove sezone dobio dve i po plate\n2014-10-07 13:04 > 11:10\n"Čeka nas teška utakmica, Krka ima kvalitet... to je dobra ekipa, dobro igraju i nisu slučajno pobedili Cedevitu i Olimpiju... Partizan je blagi favorit, ja verujem u moju ekipu... imamo samopoštovanje i ponos da kažemo da u Beogradu niko protiv nas nije favorit", rekao je Vujošević novinarima.\nPartizan je u prvom kolu Jadranske lige pobedio Solnok u Mađarskoj, dok je Krka kod kuće bila bolja od evroligaša Cedevite. U domaćem takmičenju, Krka je pobedila i ljubljansku Olimpiju.\n"Jako sam zadovoljan rezultatom u Solnoku, igrači su imali alibi ako izgube pošto nemamo Amerikance, a nije igrao ni Edo Murić, ali su pokazali da su ljudi i 40 minuta su se borili. Nadam se da je to uvod u nešto što ćemo gledati cele sezone", rekao je Vujošević.\nPrema njegovim rečima, igrači su s takvim pristupom pokazali da ove godine nijedna utakmica za njih nije unapred izgugbljena, mada nije ni unapred dobijena.\nTrener Partizana je ponovo pričao o teškoj finansijskoj situaciji u klubu i dodao da radnoj zajednici plate kasne 11 meseci, a da je samo jedan igrač ove sezone dobio dve i po plate.\nVujošević je kazao da veruje da je za takmičenje u Evrokupu timu potreban jedan američki profesionalac.\nEdo Murić, koji je prethodnih godina nastupao za Krku, rekao je da očekuje tešku utakmicu.\n"Slagao bih ako bih rekao da neću imati emocije sutra. Četiri i po godine sam proveo u tom klubu koji je mnogo uradio za mene, ali to će mi biti motiv više da dam sve od sebe za Partizan. Igraju tako da se opustite, a onda vas zakolju kao na spavanju", rekao je Murić.\nVujošević mu je na to u šali kazao da je reč o govoru mržnje. Murić je potom dodao da ko potceni Krku, "dobije po zubima".\nUtakmica drugog kola Jadranske lige počinje sutra u 20.00. Ulaz na tribine je 200 dinara, a za parter 400 dinara.\nPrethodna MEGA KLINCI U SOFIJI: Milojević očekuje težak meč protiv Levskog


/ REKTORAT /VIJESTI /UNIVERZITET CRNE GORE I SAVJET EVROPE ZA BOLJI KVALITET OBRAZOVNOG PROCESA\nProf. dr Vladimir Božović, vršilac funkcije rektora Univerziteta Crne Gore, sastao se danas sa šeficom Kancelarije Savjeta Evrope u Crnoj Gori Evgenijom Jakumopulu. Na sastanku se razgovaralo o dosadašnjoj saradnji i budućim zajedničkim projektima. Sastanku su prisustvovali i gdin Miloš Bošković, koordinator projekta u Savjetu Evrope, prorektorica prof. dr Sanja Peković i šefica kabineta rektora Dijana Jovanović.\nRektor Božović se zahvalio na dosadašnjoj odličnoj saradnji i podršci koju je Kancelarija Savjeta Evrope u Crnoj Gori pružila Univerzitetu Crne Gore, naročito u razvoju politika i alata u oblasti akademskog integriteta, ističući spremnost da se dosadašnja saradnja nastavi i proširi i na druge oblasti od interesa za razvoj kvaliteta na Univerzitetu Crne Gore, naročito u okolnostima rada koje su nametnute pandemijom.\nŠefica Kancelarije Savjeta Evrope u Crnoj Gori, Evgenija Jakumopulu, podržala je inicijativu Univerziteta da se dosadašnja saradnja proširi na oblasti od aktuelnog interesa. Cilj je uspostaviti mehanizme i metodologiju koja će trenutno biti primijenjena u okolnostima koje je nametnula pandemija, ali koje će se primjenjivati i nakon uspostavljanja regularnog načina rada. Izrazila je spremnost da se konkretno definišu teme koje su prioritet za Univerzitet, za koje će se definisati politike i usvojiti dobre prakse.\nProrektorica Peković je istakla pitanje razvoja mehanizama i metodologija koji će unaprijediti kvalitet učenja i nastave koja se realizuje online na Univerzitetu Crne Gore, potrebu za razvojem inovativnih rješenja za učenje, razvoj metodologije u načinima online vrednovanja znanja studenata. Takođe, u susret reakreditaciji studijskih programa Univerziteta, modernizaciji kurikuluma sa ciljem bolje primjenjivosti na tržištu rada, od velike važnosti će biti iskustva i preporuke eksperata i Univerziteta iz EU država članica.\nGdin Miloš Bošković je predstavio dinamiku aktivnosti koje realizuje Kancelarija Savjeta Evrope u Crnoj Gori, te istakao odličnu saradnju i sa Univerzitetom i ostalim institucijama u Crnoj Gori, sa kojima su postavljeni dobri temelji u oblasti razvoja politika i razmjene dobrih praksi. Trenutna situacija je otvorila prostor za realizaciju novih ideja, naročito u oblasti unapređenja kvaliteta u obrazovanju.\nUniverzitet Crne Gore i Kancelarija Savjeta Evrope u Crnoj Gori nastaviće intenzivnu saradnju, i u periodu koji predstoji predstaviti konkretne rezultate rada i saradnje.\nBroj posjeta : 459


Mari prešao iz Arsenala na pozajmicu u Udineze - SPORTSKI ŽURNAL\nMari je treći igrač koji je ovog meseca iz Arsenala otišao na pozajmicu, posle Ejnslija Mejtland-Najlsa koji je prešao u Romu i Folarina Balogana u Midlsbro\nFudbaler Arsenala Pablo Mari prešao je danas u Udineze na pozajmicu do kraja sezone.\nŠpanski odbrambeni igrač je ove sezone odigrao samo tri utakmice za Arsenal, preneo je Bi-Bi-Si (BBC).\nOn je u londonski klub došao u januaru 2020. godine iz Flamenga prvo na pozajmicu, a zatim je tog leta potpisao trajni ugovor.\nOn je od 2016. do 2019. godine bio fudbaler Mančester sitija, ali nije odigrao nijednu utakmicu za taj klub, već je igrao na pozajmicama u Đironi, Bredi i Deportivu, pre nego što je potpisao ugovor sa Flamengom 2019.\nMari je treći igrač koji je ovog meseca iz Arsenala otišao na pozajmicu, posle Ejnslija Mejtland-Najlsa koji je prešao u Romu i Folarina Balogana u Midlsbro.\nArsenal je poništio poslednjih šest meseci ugovora Seada Kolašinca kako bi mogao kao slobodan igrač da pređe u Marsej.\nArteta: Ovo nije ni blizu nivoa za Ligu šampiona


Lenjir KULMAN za tablu A3, STAEDTLER - Idealno.rs\nPočetna / Kancelarija i škola / Kancelarijski pribor / Rezači i lenjiri / Lenjir KULMAN za tablu A3, STAEDTLER\nPonuda prodavnice internetknjizara za proizvod Lenjir KULMAN za tablu A3, STAEDTLER. Ispravnost cene i podataka proveri na internet stranici prodavnice.\nNož za sečenje papira EUROCUT A3 OPUS\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Lenjir KULMAN za tablu A3, STAEDTLER i izberi najbolju. Rezači i lenjiri iz kategorije Kancelarijski pribor je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Lenjir KULMAN za tablu A3, STAEDTLER i vidi da li ti odgovara ili pogledaj druge proizvode brenda STAEDTLER. Opis i tehnički podaci proizvoda Lenjir KULMAN za tablu A3, STAEDTLER se mogu razlikovati od onih u internet prodavnici u kojoj obavljaš kupovinu. Lenjir KULMAN za tablu A3, STAEDTLER je dostupan u prodavnici internetknjizara po ceni, koja je navedena pored svakog prodavca u meniju "Prodavnice".\nGarantne uslove za Lenjir KULMAN za tablu A3, STAEDTLER proveri u prodavnici u kojoj nameravaš da obaviš kupovinu. Slika za Lenjir KULMAN za tablu A3, STAEDTLER je simbolična, zato se pre kupovine u prodavnici uveri da je proizvod isti.


» Kultura sećanja i javni spomenici\nU sredu, 16 maja u 18.00, u EU info centru u Beogradu (Kralja Milana 7), pisac, slikar i profesor Fakulteta likovnih umetnosti u Beogradu Mileta Prodanović će održati predavanje na temu Kultura sećanja u javnim spomenicima.\nPredavanje je deo kampanje Evropske godine kulturnog nasleđa koju EU info centar sprovodi u Srbiji a koja se tokom 2018 obeležava u čitavoj Evropi.\nKroz sažet istorijski pregled javnih spomenika u Srbiji, biće reči o nizu umetničkih dela, od velikog Jovanovićevog memorijala Kosovskim junacima u Kruševcu sa kraja 19. veka, preko Meštrovića, omiljenog vajara obe Jugoslavije i potonjih država naslednica, memorijalne plastike socijalističke zajednice, sve do naših dana.\nBiće ovo prilika za osvrt na javnih spomenika koji su u Beogradu podignuti u novije vreme (Ruski car Nikolaj, Sveti Sava, Gavrilo Princip, Milutin Milanković, Tesla, treći po redu – a regulativa dozvoljava samo jedan…), kao na na one koji su u najavi poput spomenika Stefanu Nemanji i Zoranu Đinđiću.\nPredavanje traje do 19.00 završava se kratkim koktelom u EU info centru. Nakon toga, u organizaciji EU Info centra i Turističke organizacije Beograda, zainteresovani sugradjani moci ce da uz pratnju i predavanje vodica posete najznačajnije gradske lokacije koji predstavljaju kulturno nasleđe Beograda.\nPrisustvo na oba dogadjaja je slobodno ali vas molimo da, zbog ograničenog broja mesta, svoje učešće prijavite na info@euinfo.rs ili na broj telefona 011 40 45 400 izmedju 10.00 i 19.00 radnim danima i subotom izmedju 10.00 i 15.00.


VIŠKOVIĆ: NEMA PRODAJE AKCIJA HET-a - Glas Zvornika\nBANJALUKA – Predsjednik Vlade Republike Srpske Radovan Višković rekao je da Srpska neće prodati svoje akcije, niti će umanjiti vlasnički dio Republike Srpske u važnom strateškom preduzeću kao što su “Hidroelektrane na Trebišnjici” /HET/.\n“HET je najveći potencijal energetkog sistema Evrope. Niko u Vladi ne razmišlja na temu da na bilo koji način ugrozi taj sistem. Želimo da taj sistem još ojačamo kroz nove investicije”, istakao je Višković.\nOn je podsjetio da je to ojačavanje postignuto gradnjom Hidroelektrane “Dabar”.\nVišković je naglasio da su privatizacija i dokapitalizacija dva dijametralno suprotna pojma, miješanje kojih je proizvod politike.\n“Ova dokapitalizacija biće šansa jednaka za sve, pa i za male akcionare. Niko im ne može zabraniti da u tom procesu učestvuju”, rekao je Višković odgovarajući poslanicima opozicije u Narodnoj skupštini Republike Srpske tokom diskusije o Prijedlogu zakona o dopuni Zakona o tržištu hartija od vrijednosti, po hitnom postupku.


Crna Gora: Parlament isključiti iz procesa imenovanja članova Saveta RTCG - Dijalog.net\nNaslovna Civilno društvo Crna Gora: Parlament isključiti iz procesa imenovanja članova Saveta RTCG\nPodgorica, 7. septembar 2018. – Skupština Crne Gore treba da bude isključena iz procesa imenovanja članova Saveta Radio televizije Crne Gore (RTCG), a funkcioneri političkih partija moraju proći period neobavljanja partijskih funkcija, pre nego što dobiju mogućnost da postanu članovi tog tela.\nTo je saopšteno na pres konferenciji nevladine organizacije Media centar, povodom predstavljanja Analize postupka imenovanja članova Saveta RTCG.\nDirektor Media centra, Goran Đurović, istakao je da je u postupku imenovanja članova Saveta RTCG-a Sloba Pajovića, Ivana Jovetić i Gorana Sekulovića, Administrativni odbor radio nezakonito, obmanuo javnost iznoseći netačne podatke i da je, kako je kazao, proces imenovanja članova Saveta RTCG vodila Demokratska partija socijalista (DPS) sa ciljem preuzimanja pune kontrole nad nacionalnim javnim medijskim servisom.\nPrema njegovim rečima, Analiza doprinosi tezi Media centra da Skupština Crne Gore treba da bude isključena iz procesa imenovanja članova Saveta RTCG-a.\nOznakeCrna Goramedijimedijske slobodeNVO Media centar\nPrethodno Mogerini: Nova runda dijaloga Beograd-Priština već ovog meseca\nSledeće FHP: Presuđena odšteta za sestre Bogujevci\nTop Tags vladavina prava Evropska unija OCD Civilno društvo Srbija i Evropska unija Vlada Republike Srbije istraživanje lokalna samouprava Evropska komisija evropske integracije konkurs ljudska prava mediji mladi Društvo


SZO upozorava na tamnu korona-zimu u Evropi - Info4alle – Sve o korona virusu u Austriji\nKorona svakog građana Austrije “zadužila” dodatnih 4000 eura\nIstraživanje austrijskih naučnika: Infekcija štiti kao vakcina\nIstraživanje u Austriji: Gdje je veći rizik od zaraze koronom\nImunolog objasnio koji je najveći nedostatak ruskog cjepiva\nDrugi talas koronavirusa mogao bi se poklopiti sa virusom gripe. Broj oboljelih od korone opada u skoro cijeloj Evropi. Nakon što se čini da je prvi talas u mnogim zemljama uspješno prevaziđen, sve više i više zemalja ukidaju mjere za suzbijanje koronavirusa.\nSvjetska zdravstvena organizacija sada poziva na „ekstremni oprez“ i istovremeno upozorava na drugi talas virusa korona koji bi na zimu mogao da pogodi Evropu. Dr Hans Kluge, direktor SZO za Evropu, upozorava da smo olako shvatili situaciju.\n„Pandemija još uvijek nije gotova. Sada je vrijeme za pripreme, a ne za proslave“, ističe Kugle i naglašava da se epicentar pandemije trenutno kreće iz zapadne u istočnu Evropu. U narednih nekoliko sedmica očekuje se dramatično povećanje u Rusiji, Ukrajini i Bjelorusiji.\n„Nema vremena za slavlje“\nSada je vrijeme da zapadna Evropa ojača javne zdravstvene sisteme i izgradi kapacitete u bolnicama, jedinicama primarne njege i intenzivnoj njezi.\n„Singapur i Japan shvatili su da ovo nije vrijeme za slavlje, već vrijeme za pripreme. Skandinavske zemlje to već rade“, rekao je ekspert SZO, prenosi oe24.\nKluge takođe upozorava da bi se drugi talas mogao poklopiti sa izbijanjem drugih zaraznih bolesti.\n„Veoma sam zabrinut zbog dvostrukog talasa – na jesen bismo mogli da imamo drugi talas koronavirusa i još jedan sezonski grip ili ospice.“\nMnogi stručnjaci strahuju da bi drugi talas koronavirusa mogao biti još smrtonosniji od prvog. Paralela se povlači sa španskom gripom koja se desila prije 100 godina, kada je drugi talas ubio veliki broj ljudi.\n„Iz istorije znamo da u slučaju pandemije zemlje koje nisu rano pogođene mogu biti pogođene u drugom talasu“, rekao je Kluge. Stručnjaci su zabrinuti zbog novih koronskih žarišta u Africi i na drugim kontinentima koji su do sada bili jedva pogođeni.\nPrethodni članakStručnjakinja objašnjava: Koliki rizik nose frizeri, teretane, plaže…\nSljedeći članakGuschelbauer: „Ne savjetujemo ljetovanje u Hrvatskoj“\nAustrijski grad u karantinu zbog širenja južnoafričke mutacije virusa\nStanovnici Austrije spremni na testiranje prije odlaska u ugostiteljske objekte\nReparaturnetzwerk: Bečki majstori nude svoje usluge i u vrijeme koronavirusa\nTradicionalni novogodišnji koncert u drugačijem izdanju\nTurizam: Ove tri pokrajine u Austrije najviše pogođene korona krizom\nRendi-Wagner traži sveobuhvatne testove u firmama za preradu mesa


SDA: Razotkrivena Dodikova politika\nTanjug 3. septembra 2019. 14:23\nSARAJEVO – Stranka demokraske akcije (SDA) BiH, Bakira Izetbegovića reagovala je na izjavu srpskog člana Predsedništva, Milorada Dodika da bi zbog Rusije blokirao put BiH u Evropsku uniju, ocenivši da, kako kažu, padaju sve maske i u potpunosti se razotkriva suština politike lidera SNSD.\nPrema saopštenju SDA BiH, cilj Dodikove politike je a kršeći i ne poštujući zakone i odluke, kao i konsenzusom svih strana ranije utvrđeno spoljnopolitičko opredeljenje, zaustavi put BiH prema NATO-u i Evropskoj uniji, a BiH isporuči Rusiji i u potpunosti je podredi njenim interesima.\n„Zbog čega to radi i da li je reč o nekoj vrsti ucene, Dodik bi pre svega trebalo da odgovori osiromašenim stanovnicima entiteta RS, koji bežeći od katastrofalnih ekonomskih posledica njegove politike ne odlaze u Rusiju, nego upravo u zemlje članice EU i NATO-a“, naveli su iz ove stranke.\nIz SDA tvrde da sve to jasno govori da je ispravna politika nepopuštanja Dodikovoj politici ucena i pretnji u vezi sa ANP-om.\n„Jer, ukoliko bi se popustilo na ovom pitanju, očigledno je da bi usledile nove ucene i pretnje i nametanje isključivo Dodikove i volje entiteta RS celoj državi“, kažu iz SDA, preneo je sarajevski portal Klix.


Maroko podržava Srbiju - Infobrif\nMaroko podržava Srbiju\nVučić i Habib El Malki o unapređenju privredne saradnje\nObjavljeno 27.06.2018. u 09:31 poslednja izmena 27.06.2018. u 09:32\nPredsednik Vučić sa predsednikom Predstavnickog doma Parlamenta Maroko Habibom El Malkijem FOTO TANJUG/ DRAGAN KUJUNDZIC\nBEOGRAD – Predsednik Srbije Aleksandar Vučić sastao se danas u Beogradu sa predsednikom Predstavničkog doma Parlamenta Maroka Habibom El Malkijem, koji je naglasio da je politika Maroka nepromenljiva, kada je u pitanju teritorijalni integritet i suverenitet Srbije.\nPredsednik Srbije je konstatovao da su bilateralni odnosi odlični, ali da ih ne prati adekvatan nivo privredne saradnje, saopstila je Služba za saradnju sa medijima predsednika Republike.\nVučić je istakao da je Srbija zainteresovana za unapređenje ekonomske saradnje u oblastima od zajedničkog interesa, naročito sektora obnovljivih energija, poljoprivrede, informacionih tehnologija i građevinarstva.\nOn je istakao da Srbija izrazito ceni napore Maroka da osigura mir i stabilnost u regionu Bliskog istoka.\nOn je naglasio da je politika Maroka, kada je u pitanju teritorijalni integritet i suverenitet Srbije, nepromenjljiva, i pozdravio stav Srbije prema teritorijalnom integritetu Maroka.\nPredsednik Vučić uputio je poziv kralju Maroka Mohamedu VI da poseti Srbiju, navedeno je u saopštenju.\nAleksandar VučićHabib El MalkiMarokosrbija\nGrčka: Poplava odnela automobile u more (VIDEO)


PRVI OSNOVNI SUD U BEOGRADU: 155 sudija angažovano na 300.000 predmeta\nU Prvi osnovni sud, najveći osnovni sud u Srbiji, koji pokriva teritoriju od pola miliona stanovnika, već prvih dana posle ukidanje vanrednog stanja ušlo je više hiljada ljudi, a samo jedan advokat predao je čak 1.400 tužbi i zauzeo jedan od šaltera na duže od sat vremena.\n– Posle 60 dana rada u vanrednim okolnostima, normalizovan je rad Prvog osnovnog suda u Beogradu, u kome sudi 155 sudija. U građanskoj materiji postupa 119 sudija u zgradi bivšeg "Aeroinženjeringa" u Bulevaru Nikole Tesle, dok 36 sudija u krivičnoj i izvršnoj materiji radi u zgradi u Katanićevoj ulici – naglašava Snežana Stevović, predsednica najvećeg osnovnog suda u Srbiji i sudija Apelacionog suda u Beogradu.\nZgrada u Novom Beogradu poznata je kao "parnični sud", a koliko se građani parniče dovoljno govori podatak da ovaj sud trenutno ima više od 300.000 predmeta u svim materijama.\nTokom vanrednog stanja sudilo se samo u hitnim predmetima i svi su rešeni u zakonskim rokovima, dok je uprava suda radila svakodnevno, u punom kapacitetu, preduzimajući sve mere kako bi se organizovao efikasan i bezbedan rad.\nVeć prvog dana kada je uspostavljen redovan rad, 11. maja, u građanskom odeljenju zakazana su ročišta u čak 320 predmeta, a u zgradu u Novom Beogradu ušlo je 1.600 građana.\n– Ulazak je organizovan tako da se stranke puštaju u sud po prioritetu i neophodnosti prisustva suđenjima, a imajući u vidu da je broj zaposlenih u zgradi "Aeroinženjeringa" preko 650, a broj građana koji dnevno cirkuliše znatno veći. Naime, u redovnim okolnostima u jednom danu u zgradu uđe više od 2.000 građana, a 11. maja samo do 13 časova zabeleženo je čak 1.600, dok je broj zavedenih podnesaka veći od nekoliko hiljada. Tu je i činjenica da je Prvi osnovni sud u Beogradu nadležan za gotovo sve tužbe protiv državnih organa Republike Srbije, u građanskom odeljenju je cirkulacija stranaka i advokata iz cele Srbije, zbog čega je posebno važno da se poštuju sve mere predostrožnosti – navode u ovom sudu.\nU cilju sprečavanja širenja virusa, predsednica suda je donela odluke kojima su ustanovljena pravila ponašanja stranaka i obaveze zaposlenih i pravosudne straže, na osnovu instrukcija za rad sudova Gradskog zavoda za javno zdravlje i zaključka Visokog saveta sudstva od 7. maja, koji obavezuju sve sudove na teritoriji Srbije.\n– Sudnice u zgradi "Aeroinženjeringa" imaju prostorne kapacitete za održavanje preporučene distance između učesnika u postupku, budući da je najmanja sudnica koja se koristi površine oko 22 kvadratna metra. Međutim, imajući u vidu ukupan broj zakazanih suđenja dnevno, u preko sto sudnica u ovoj zgradi, preduzimanje mera kontrole ulaska građana od strane sudske straže i njihovog zadržavanje ispred sudnica pokazuje se kao neophodno kako bismo postupili u skladu s donetim preporukama i merama zaštite od virusa. Ovakva kontrola ni na koji način ne ometa dinamiku održavanja zakazanih ročišta – rekla je portparol suda sudija Bojana Stanković.\nPojedini advokati imali su primedbe na to što su u zgradu mogli da uđu deset minuta pre zakazanog suđenja, a nekima je smetalo što ne radi klima jer je bilo veoma toplo.\n– Deset minuta je sasvim dovoljno da se stigne od ulaza u zgradu do bilo koje sudnice. U skladu sa zaključkom Visokog saveta sudstva, kao jedna od mera zaštite zdravlja sudija, zaposlenih i stranaka, kao i sprečavanja daljeg širenja epidemije, određeno je da centralni ventilacioni sistem i klimatizacija ne budu u funkciji, dok je klimatizovanje u sudnicama za sada svedeno na nužnu meru, uz redovno provetravanje prostorija prirodnim putem – ukazala je portparol suda.\nSvi koji ulaze u sud moraju da prođu kroz dezo-barijeru postavljenu na ulazu, da izvrše dezinfekciju ruku, da nose higijensku masku i zaštitne rukavice. Takođe, svi građani i zaposleni obavezni su da se pridržavaju propisane fizičke distance koja mora iznositi minimum 1,5 metara između dve osobe, dok je u šalter-sali ova distanca vidno obeležena. Prostorije suda se dezinfikuju više puta u toku radnog dana, uz redovno provetravanje hodničkih prostorija prirodnim putem.\nZaposleni su se od 11. maja vratili na posao i rade u punom kapacitetu, a preporukom predsednika suda suđenja će se zakazivati u julu i avgustu, kako bi se nadoknadili odloženi termini i ubrzala dinamika održavanja ročišta i glavnih pretresa, a sve u cilju poštovanja Ustavom zajemčenih prava na suđenje u razumnom roku.\n– Svi zaposleni pokazuju izuzetnu posvećenost uspostavljanju normalizacije rada suda. Od proglašenja vanrednog stanja, pa sve do danas, ulažu ogromne napore kako bi sud što efikasnije funkcionisao u novonastalim uslovima, na šta sam ja kao predsednik suda veoma ponosna. Očekujem da građani i stranke u postupku imaju strpljenja i razumevanja za trenutnu situaciju i da poštuju propisane mere, jer su one ustanovljenje u cilju zaštite njihovog zdravlja i zdravlja svih zaposlenih – kaže predsednica Prvog osnovnog suda u Beogradu Snežana Stevović.\nKrivično vanraspravno veće Prvog osnovnog suda rešilo je tokom vanrednog stanja više od 200 predmeta, a u prvostepenom odeljenju zakazano je preko 80 glavnih pretresa u hitnim predmetima. Pred ovim sudom podignuto je šest optužnih predloga zbog krivičnog dela nepostupanja po zdravstvenim propisima za vreme epidemije, iz člana 248 Krivičnog zakonika ("Sl. glasnik RS", br. 85/2005, 88/2005 - ispr., 107/2005 - ispr., 72/2009, 111/2009, 121/2012, 104/2013, 108/2014, 94/2016 i 35/2019), a suđenja u ovim predmetima se nakon ukidanja vanrednog stanja održavaju u prisustvu optuženih i uz poštovanje propisane distance i nošenje zaštitne opreme, kažu u ovom sudu.\nIzvor: Vebsajt Politika, Aleksandra Petrović, 18.05.2020.